Avis juridique important

|

31976L0331

Πρώτη οδηγία 76/331/ΕΟΚ της Επιτροπής της 29ης Μαρτίου 1976 περί τροποποιήσεως των παραρτημάτων της οδηγίας 66/400/ΕΟΚ του Συμβουλίου της 14ης Ιουνίου 1966 «περί εμπορίας των σπόρων προς σπορά τεύτλων»

Επίσημη Εφημερίδα αριθ. L 083 της 30/03/1976 σ. 0034 - 0036 Ελληνική ειδική έκδοση: Κεφάλαιο 03 τόμος 14 σ. 0221  Ισπανική ειδική έκδοση: Κεφάλαιο 03 τόμος 10 σ. 0004  Πορτογαλική ειδική έκδοση : Κεφάλαιο 03 τόμος 10 σ. 0004  Φινλανδική ειδική έκδοση: Κεφάλαιο 3 τόμος 7 σ. 0025  Σουηδική ειδική έκδοση: Κεφάλαιο 3 τόμος 7 σ. 0025

++++ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 29ης Μαρτίου 1976  περί τροποποιήσεως των παραρτημάτων της οδηγίας 66/400/ΕΟΚ του Συμβουλίου της 14ης Ιουνίου 1966 " περί εμπορίας των σπόρων προς σπορά τεύτλων "  ( 76/331/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά τεύτλων ( 1 ) , όπως τροποποιήθηκε τελευταία από την οδηγία 75/444/ΕΟΚ του Συμβουλίου της 26ης Ιουνίου 1975 ( 2 ) , και ιδίως το άρθρο 21α ,  Εκτιμώντας :  ότι , λόγω της εξελίξεως των επιστημονικών και τεχνικών γνώσεων , πρέπει να επέλθουν τροποποιήσεις στο παράρτημα Ι της προαναφερομένης οδηγίας για τους κάτωθι εκτιθέμενους λόγους   ότι οι μονόσπερμες ποικιλίες τεύτλων , των οποίων η χρήση αντιπροσωπεύει ένα τμήμα ολονέν και σημαντικότερο , εμφανίζουν τάση υβριδισμού  ότι , για να αποφευχθούν οι κίνδυνοι που μπορούν να προκύψουν , οι ελάχιστες αποστάσεις μεταξύ γειτονικών καλλιεργειών πρέπει να αυξάνονται σε καθορισμένες περιπτώσεις   ότι , αφ ' ετέρου , η αυξανόμενη ποιότητα των σπόρων ζαχαροτεύλων επιτρέπει μιά ενίσχυση των ελαχίστων απαιτήσεων ως προς τη βλαστητική ικανότητα και τη μονοσπερμία   ότι τελικά φαίνεται ενδεδειγμένο να προσαρμοσθούν ορισμένες διατάξεις στις προϋποθέσεις των επισήμων εξετάσεων των σπόρων , που πραγματοποιούνται σύμφωνα με τις διεθνείς μεθόδους   ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών , Δενδροκηπευτικών και Δασικών Φυτών προς Φύτευση ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Στο παράρτημα Ι μέρος Α σημείο 5 , το κείμενο στο πίνακα αντικαθίσταται από το ακόλουθο κείμενο :   * Βασικοί σπόροι * Πιστοποιημένοι σπόροι *  α ) Ζαχαρότευτλα : * * *  - Ζαχαρότευτλα μονοσπέρμων ποικιλιών , σε σχέση με ζαχαρότευτλα άλλων ποικιλιών * 1000 m * 600 m *  - Ζαχαρότευτλα ποικιλιών άλλων εκτός μονοσπέρμων , σε σχέση με ζαχαρότευτλα άλλων ποικιλιών * 600 m * 300 m *  - Ζαχαρότευτλα σε σχέση με κτηνοτροφικά τεύλα , ως και με άλλα υποείδη , του είδους Beta vulgaris * 1000 m * 1000 m *  β ) Κτηνοτροφικά τεύτλα : * * *  - Κτηνοτροφικά τεύτλα ποικιλιών μονοσπέρμων σε σχέση με κτηνοτροφικά τεύτλα άλλων ποικιλιών * 1000 m * 600 m *  - Κτηνοτροφικά τεύτλα ποικιλιών εκτός μονοσπέρμων σε σχέση με κτηνοτροφικά τεύτλα άλλων ποικιλιών * 600 m * 300 m *  - Κτηνοτροφικά τεύτλα σε σχέση με ζαχαρότευτλα ως και με άλλα υποείδη του είδους Beta vulgaris * 1000 m * 1000 m *  Άρθρο 2  Το κείμενο του παραρτήματος Ι μέρος Β σημείο 3 υπό α ) αντικαθίσταται από το εξής κείμενο :   * Ειδική ελάχιστη καθαρότητα ( 1 ) ( % του βάρους ) *  Ελάχιστη βλαστική ικανότητα ( % των συγκαρπίων ή των καθαρών σπόρων ) * Ανώτατο ποσοστό υγρασίας ( 1 ) ( % του βάρους ) *  αα ) Ζαχαρότευτλα : * * * *  - Σπόροι προς σπορά μονόσπερμοι * 97 * 80 * 15 *  - Σπόροι προς σπορά ακριβείας * 97 * 75 * 15 *  - Σπόροι προς σπορά πολύσπερμοι , ποικιλιών των οποίων το ποσοστό σε διπλοειδή υπερβαίνει το 85 * 97 * 73 * 15 *  - Αλλοι σπόροι προς σπορά * 97 * 68 * 15 *  β ) Κτηνοτροφικά τεύτλα : * * * *  - Σπόροι προς σπορά πολύσπερμοι , ποικιλιών των οποίων το ποσοστό σε διπλοειδή υπερβαίνει το 85 , σπόροι προς σπορά μονόσπερμοι , σπόροι προς σπορά ακριβείας * 97 * 73 * 15 *  - Αλλοι σπόροι προς σπορά * 97 * 68 * 15 *  Το ποσοστό σε βάρος σπόρων προς σπορά άλλων φυτών δεν υπερβαίνει το 0,3 .  ( 1 ) Εξαιρέσει , ενδεχομένως , των κοκκωδών εντομοκτόνων , των ουσιών κουφετοποιήσεως ή άλλων στερεών προσθετικών .  Άρθρο 3  1 . Στο παράρτημα Ι μέρος Β σημείο 3 υπό β ) προστίθεται η ακόλουθη πρόταση στο σημείο αα ) :  " Το ποσοστό σε συγκάρπια που δίνουν τρία ή περισσότερα φυτάρια δεν υπερβαίνει το 5 % υπολογιζόμενο επί των συγκαρπίων που έχουν εκβλαστήσει . "  2 . Στο παράρτημα Ι μέρος Β σημείο 3 υπό β ) προστίθεται το ακόλουθο σημείο μετά το σημείο αα ) :  " αα ) α ) Σπόροι ακριβείας ζαχαροτεύτλων :  Κατ ' ελάχιστον , το 70 % των εκβλαστωμένων συγκαρπίων δεν δίνει παρά μόνο ένα φυτάριο . Το ποσοστό σε συγκάρπια που δίνουν τρία ή περισσότερα φυτάρια δεν υπερβαίνει το 5 % υπολογιζόμενο επί των συγκαρπίων που έχουν εκβλαστήσει . "  3 . Στο παράρτημα Ι μέρος Β σημείο 3 υπό β ) , το κείμενο του τίτλου του σημείου ββ ) αντικαθίσταται από το ακόλουθο κείμενο :  " ββ ) Σπόροι ακριβείας κτηνοτροφικών τεύτλων . "  Άρθρο 4  Τα Κράτη μέλη θέτουν σε ισχύ τις αναγκαίες νομοθετικές , κανονιστικές ή διοικητικές διάταξεις για να συμμορφωθούν :  - Την 1η Ιουλίου 1978 στο αρθρο 1   - Την 1η Ιουλίου 1977 στις λοιπές διατάξεις της παρούσης οδηγίας .  Άρθρο 5  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 29 Μαρτίου 1976 .  Για την Επιτροπή  P . J . LARDINOIS  Μέλος της Επιτροπής  ( 1 ) ΕΕ αριθ . 125 της 11 . 7 . 1966 , σ . 2290/66 .  ( 2 ) ΕΕ αριθ . Ν 196 της 26 . 7 . 1975 , σ . 6 .


title: Οδηγία (ΕΕ) 2015/719 του Ευρωπαϊκού Κοινοβουλίου και του Συμβουλίου, της 29ης Απριλίου 2015, για την τροποποίηση της οδηγίας 96/53/ΕΚ του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (Κείμενο που παρουσιάζει ενδιαφέρον για τον ΕΟΧ)

text:
                  6.5.2015

                  EL

                  Επίσημη Εφημερίδα της Ευρωπαϊκής Ένωσης

                  L 115/1

            ΟΔΗΓΊΑ (ΕΕ) 2015/719 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
      της 29ης Απριλίου 2015
      για την τροποποίηση της οδηγίας 96/53/ΕΚ του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές
      (Κείμενο που παρουσιάζει ενδιαφέρον για τον ΕΟΧ)
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91,
      Έχοντας υπόψη την πρόταση της Ευρωπαϊκής Επιτροπής,
      Κατόπιν διαβίβασης του σχεδίου νομοθετικής πράξης στα εθνικά κοινοβούλια,
      Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
      Αφού ζήτησαν τη γνώμη της Επιτροπής των Περιφερειών,
      Αποφασίζοντας σύμφωνα με τη συνήθη νομοθετική διαδικασία (2),
      Εκτιμώντας τα ακόλουθα:

                  (1)

                  Πρέπει να δοθεί έμφαση στην ανάγκη μείωσης των εκπομπών αερίων του θερμοκηπίου, και κυρίως των εκπομπών διοξειδίου του άνθρακα (CO2), βελτίωσης της οδικής ασφάλειας, προσαρμογής της σχετικής νομοθεσίας στις τεχνολογικές εξελίξεις και στις μεταβαλλόμενες ανάγκες της αγοράς, καθώς και διευκόλυνσης των διατροπικών μεταφορών, με την παράλληλη διασφάλιση ισότιμων όρων ανταγωνισμού και την προστασία των οδικών υποδομών.

                  (2)

                  Χάρη στις τεχνολογικές εξελίξεις είναι εφικτή η προσθήκη αεροδυναμικών διατάξεων με δυνατότητα ανάσυρσης ή αναδίπλωσης στο πίσω μέρος των οχημάτων. Ωστόσο, αυτό θα είχε ως αποτέλεσμα την υπέρβαση του μέγιστου επιτρεπόμενου μήκους βάσει της οδηγίας 96/53/ΕΚ του Συμβουλίου (3). Επομένως, είναι αναγκαίο να προβλεφθεί παρέκκλιση από το μέγιστο μήκος. Στόχος της παρούσας οδηγίας είναι να επιτραπεί η τοποθέτηση τέτοιων διατάξεων αμέσως μετά τη μεταφορά στο εθνικό δίκαιο ή την εφαρμογή των απαραίτητων τροποποιήσεων επί των τεχνικών απαιτήσεων για την έγκριση τύπου των αεροδυναμικών διατάξεων και μετά την έκδοση από την Επιτροπή των εκτελεστικών πράξεων που καθορίζουν τους λειτουργικούς κανόνες για τη χρήση των εν λόγω διατάξεων.

                  (3)

                  Η βελτίωση της αεροδυναμικής του θαλάμου οδήγησης των μηχανοκίνητων οχημάτων θα απέφερε σημαντικά οφέλη για τις ενεργειακές επιδόσεις των οχημάτων, πιθανόν σε συνδυασμό με αεροδυναμικές διατάξεις με δυνατότητα ανάσυρσης ή αναδίπλωσης που προστίθενται στο πίσω μέρος των οχημάτων. Ωστόσο, η βελτίωση αυτή δεν είναι δυνατή εντός των υφιστάμενων ορίων μήκους που καθορίζονται από την οδηγία 96/53/ΕΚ, χωρίς να μειωθεί η μεταφορική ικανότητα του οχήματος, γεγονός το οποίο θα έθετε σε κίνδυνο την οικονομική ισορροπία του τομέα οδικών μεταφορών. Για τον λόγο αυτό, είναι επίσης αναγκαίο να προβλεφθεί παρέκκλιση από το μέγιστο μήκος. Η εν λόγω παρέκκλιση δεν θα πρέπει να χρησιμοποιηθεί για την αύξηση της μεταφορικής ικανότητας του οχήματος.

                  (4)

                  Σύμφωνα με το πλαίσιο που θεσπίζει η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου (4), οι αεροδυναμικές διατάξεις που υπερβαίνουν τα 500 mm σε μήκος και τα μηχανοκίνητα οχήματα με θαλάμους οδήγησης που βελτιώνουν τις αεροδυναμικές τους επιδόσεις, όταν τα οχήματα αυτά υπερβαίνουν τα όρια που καθορίζονται με την οδηγία 96/53/ΕΚ, πρέπει να έχουν έγκριση τύπου πριν από τη διάθεσή τους στην αγορά.

                  (5)

                  Το να μπορούν τα οχήματα να έχουν μια νέα διαμόρφωση κατατομής των θαλάμων οδήγησης θα βελτιώσει την οδική ασφάλεια, μειώνοντας τις νεκρές γωνίες ορατότητας του οδηγού, ειδικά κάτω από το αλεξήνεμο, σώζοντας έτσι πολλές ζωές ευάλωτων χρηστών του οδικού δικτύου, όπως οι πεζοί και οι ποδηλάτες. Η νέα αυτή κατατομή θα επιτρέψει επίσης την πρόβλεψη διατάξεων απορρόφησης της ενέργειας σε περίπτωση σύγκρουσης. Περαιτέρω, το δυνητικό όφελος ως προς τον όγκο του θαλάμου αναμένεται ότι θα βελτιώσει την ασφάλεια και την άνεση του οδηγού. Μετά τη διαμόρφωση βελτιωμένων απαιτήσεων ασφαλείας για θαλάμους οδήγησης μεγαλύτερου μήκους, μπορεί να εξεταστεί κατά πόσον είναι σκόπιμο οι απαιτήσεις αυτές να ισχύσουν στα οχήματα που δεν επωφελούνται από την αύξηση του μήκους.

                  (6)

                  Εναλλακτικά συστήματα μετάδοσης της κίνησης, που περιλαμβάνουν τα υβριδικά συστήματα μετάδοσης της κίνησης, είναι εκείνα τα οποία, για τη μηχανική τους κίνηση, αντλούν ενέργεια από αναλώσιμο καύσιμο και/ή συσσωρευτή ή άλλη διάταξη αποθήκευσης ηλεκτρικής ή μηχανικής ισχύος. Η χρήση τους σε βαρέα οχήματα ή λεωφορεία δύναται να οδηγεί σε αύξηση του βάρους αλλά τα καθιστά λιγότερο ρυπογόνα. Η εν λόγω αύξηση βάρους δεν θα πρέπει να υπολογίζεται ως τμήμα του ωφέλιμου φορτίου του οχήματος, καθώς αυτό θα οδηγούσε σε οικονομική επιβάρυνση του τομέα των οδικών μεταφορών. Ωστόσο, το επιπλέον βάρος δεν θα πρέπει ούτε να επιφέρει αύξηση της μεταφορικής ικανότητας του οχήματος.

                  (7)

                  Τα μελλοντικά οχήματα με εναλλακτικά καύσιμα (με συστήματα μετάδοσης της κίνησης βαρύτερα από τα αντίστοιχα που χρησιμοποιούν τα οχήματα με συμβατικά καύσιμα) θα μπορούσαν επίσης να επωφεληθούν από το δικαίωμα πρόσθετου βάρους. Επομένως, τα εν λόγω εναλλακτικά καύσιμα μπορούν να συμπεριληφθούν στον κατάλογο εναλλακτικών καυσίμων της οδηγίας 96/53/ΕΚ, εφόσον η χρήση τους απαιτεί δικαίωμα πρόσθετου βάρους.

                  (8)

                  Η παρούσα οδηγία προβλέπει παρεκκλίσεις από τα μέγιστα επιτρεπόμενα βάρη και διαστάσεις των οχημάτων και των συνδυασμών οχημάτων που καθορίζονται στην οδηγία 96/53/ΕΚ. Επομένως, τα κράτη μέλη θα πρέπει να μπορούν, για λόγους που αφορούν την οδική ασφάλεια ή χαρακτηριστικά των υποδομών, να περιορίζουν την κυκλοφορία ορισμένων οχημάτων σε συγκεκριμένα τμήματα του οδικού τους δικτύου.

                  (9)

                  Στον τομέα των μεταφορών με εμπορευματοκιβώτια, χρησιμοποιούνται ολοένα και περισσότερο τα εμπορευματοκιβώτια 45 ποδών. Τα εμπορευματοκιβώτια αυτά μεταφέρονται με όλους τους τρόπους μεταφοράς. Όμως, τα οδικά τμήματα των διατροπικών μεταφορών μπορούν σήμερα να καλυφθούν μόνο στο πλαίσιο επαχθών διοικητικών διαδικασιών, τόσο για τα κράτη μέλη όσο και για τους μεταφορείς, ή εάν τα εμπορευματοκιβώτια αυτά έχουν κατοχυρωμένες με δίπλωμα ευρεσιτεχνίας διαμορφωμένες γωνίες, των οποίων το κόστος είναι απαγορευτικό. Η αύξηση κατά 15 cm του επιτρεπόμενου μήκους των οχημάτων που μεταφέρουν τα εμπορευματοκιβώτια αυτά μπορεί να απαλλάξει τους μεταφορείς από την υποχρέωση τήρησης αυτών των διοικητικών διαδικασιών και να διευκολύνει τις διατροπικές μεταφορές, χωρίς κίνδυνο ή βλάβη για τους άλλους χρήστες του οδικού δικτύου ή την οδική υποδομή. Ο ορισμός των διατροπικών μεταφορών στην παρούσα οδηγία διατυπώνεται με την επιφύλαξη των εργασιών αναθεώρησης της οδηγίας 92/106/ΕΟΚ του Συμβουλίου (5).

                  (10)

                  Για να συνεχιστεί η προώθηση των διατροπικών μεταφορών και να ληφθεί υπόψη το καθαρό βάρος των εμπορευματοκιβωτίων ή των κινητών αμαξωμάτων μήκους έως και 45 ποδών, η κυκλοφορία τριαξονικών μηχανοκίνητων οχημάτων με διαξονικά ή τριαξονικά ημι-ρυμουλκούμενα θα πρέπει να επιτρέπεται για συνολικό επιτρεπόμενο βάρος έως 44 τόνων. Διαξονικά μηχανοκίνητα οχήματα με τριαξονικά ημι-ρυμουλκούμενα που μεταφέρουν εμπορευματοκιβώτια ή κινητά αμαξώματα μήκους έως και 45 ποδών θα πρέπει να επιτρέπονται στο πλαίσιο διατροπικών μεταφορών για συνολικό επιτρεπόμενο βάρος έως 42 τόνων.

                  (11)

                  Μετά την έκδοση της οδηγίας 96/53/ΕΚ, το μέσο βάρος των επιβατών λεωφορείων, καθώς και το βάρος των αποσκευών τους, έχουν αυξηθεί σημαντικά. Λαμβάνοντας υπόψη τα όρια βάρους που επιβάλλει η εν λόγω οδηγία, αυτό έχει οδηγήσει σε σταδιακή μείωση του αριθμού των επιβατών. Επιπλέον, ο απαραίτητος εξοπλισμός για τη συμμόρφωση με τις υφιστάμενες τεχνικές απαιτήσεις, όπως τα πρότυπα Euro VI, αύξησε το βάρος των οχημάτων που τους μεταφέρουν. Η ανάγκη να δοθεί προτεραιότητα στις δημόσιες μεταφορές έναντι των ιδιωτικών για λόγους υψηλότερης ενεργειακής απόδοσης προϋποθέτει την επαναφορά του προηγούμενου αριθμού επιβατών ανά λεωφορείο, λαμβανομένης υπόψη της αύξησης του βάρους τους και του βάρους των αποσκευών τους. Αυτό μπορεί να γίνει με την αύξηση του επιτρεπόμενου βάρους των διαξονικών λεωφορείων, εφόσον όμως δεν προκαλείται βλάβη στις οδικές υποδομές λόγω ταχύτερης φθοράς τους.

                  (12)

                  Τα κράτη μέλη θα πρέπει να αντιμετωπίσουν καταλλήλως τις παραβάσεις που αφορούν την υπερφόρτωση οχημάτων, προκειμένου να αποφεύγεται οποιαδήποτε στρέβλωση του ανταγωνισμού και να εξασφαλίζεται η οδική ασφάλεια.

                  (13)

                  Για να διασφαλίσουν ισότιμους όρους ανταγωνισμού μεταξύ των φορέων εκμετάλλευσης και για να βελτιώσουν τον εντοπισμό παραβάσεων, τα κράτη μέλη θα πρέπει, έως τις 27 Μαΐου 2021, να λάβουν συγκεκριμένα μέτρα για να προσδιορίσουν οχήματα ή συνδυασμούς οχημάτων σε κυκλοφορία που είναι πιθανόν να έχουν υπερβεί τα σχετικά όρια βάρους και που επομένως θα πρέπει να ελεγχθούν. Ο προσδιορισμός αυτός μπορεί να πραγματοποιηθεί μέσω μηχανισμών ζύγισης εγκατεστημένων στις οδικές υποδομές ή μέσω αισθητήρων επί των οχημάτων που μεταδίδουν δεδομένα στις οικείες αρχές από απόσταση. Τα δεδομένα αυτά επί των οχημάτων θα πρέπει να είναι επίσης διαθέσιμα στον οδηγό. Κάθε κράτος μέλος θα πρέπει να διενεργεί ετησίως επαρκή αριθμό ελέγχων επί του βάρους των οχημάτων. Ο αριθμός των εν λόγω ελέγχων θα πρέπει να είναι ανάλογος του συνολικού αριθμού των οχημάτων που επιθεωρούνται κάθε χρόνο στο έδαφος του οικείου κράτους μέλους.

                  (14)

                  Για να διασφαλίσουν τη συμμόρφωση με την παρούσα οδηγία, τα κράτη μέλη θα πρέπει να καθορίσουν κανόνες σχετικά με τις κυρώσεις για παραβάσεις της παρούσας οδηγίας και θα πρέπει να εξασφαλίσουν την εφαρμογή τους. Οι κυρώσεις αυτές θα πρέπει να είναι αποτελεσματικές, χωρίς διακρίσεις, αναλογικές και αποτρεπτικές.

                  (15)

                  Για να καταστήσουν αποτελεσματικότερους τους ελέγχους του βάρους των οχημάτων ή των συνδυασμών οχημάτων σε διεθνές επίπεδο και για να διευκολύνουν την ομαλή διεξαγωγή αυτών των ελέγχων, είναι σημαντικό οι αρμόδιες αρχές των κρατών μελών να ανταλλάσσουν πληροφορίες. Το σημείο επαφής που ορίζεται σύμφωνα με τον κανονισμό (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου (6) θα πρέπει να χρησιμεύσει για αυτές τις ανταλλαγές πληροφοριών.

                  (16)

                  Είναι σημαντικό το Ευρωπαϊκό Κοινοβούλιο και το Συμβούλιο να ενημερώνονται τακτικά για τους ελέγχους που διενεργούνται από τις αρμόδιες αρχές των κρατών μελών σε σχέση με την οδική κυκλοφορία. Οι πληροφορίες αυτές, οι οποίες παρέχονται από τα κράτη μέλη, θα επιτρέψουν στην Επιτροπή να διασφαλίσει τη συμμόρφωση των μεταφορέων με τους κανόνες που προβλέπονται από την παρούσα οδηγία καθώς και να καθορίσει εάν θα πρέπει ή όχι να θεσπιστούν πρόσθετα μέτρα επιβολής.

                  (17)

                  Για να διασφαλιστούν ενιαίες προϋποθέσεις για την εφαρμογή της παρούσας οδηγίας, θα πρέπει να ανατεθούν εκτελεστικές αρμοδιότητες στην Επιτροπή. Αυτές οι αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (7).

                  (18)

                  Η Επιτροπή δεν θα πρέπει να εκδίδει εκτελεστικές πράξεις που αφορούν τις λειτουργικές απαιτήσεις σχετικά με τη χρήση αεροδυναμικών διατάξεων ή αναλυτικές προδιαγραφές για τον εξοπλισμό ζύγισης επί των οχημάτων, όταν η επιτροπή που έχει συσταθεί δυνάμει της παρούσας οδηγίας δεν διατυπώνει γνώμη για το σχέδιο εκτελεστικής πράξης που παρουσιάζει η Επιτροπή.

                  (19)

                  Θα πρέπει να ανατεθεί στην Επιτροπή εξουσία έκδοσης πράξεων σύμφωνα με το άρθρο 290 ΣΛΕΕ, για την ενημέρωση του καταλόγου εναλλακτικών καυσίμων που περιλαμβάνεται στην παρούσα οδηγία με βάση τις τελευταίες τεχνολογικές εξελίξεις. Είναι ιδιαίτερα σημαντικό να διεξάγει η Επιτροπή τις κατάλληλες διαβουλεύσεις κατά τις προπαρασκευαστικές εργασίες της, μεταξύ άλλων διαβουλεύσεις με εμπειρογνώμονες των κρατών μελών, προτού εκδώσει τις κατ' εξουσιοδότηση πράξεις. Η Επιτροπή, όταν ετοιμάζει και συντάσσει κατ' εξουσιοδότηση πράξεις, θα πρέπει να εξασφαλίζει την ταυτόχρονη, έγκαιρη και κατάλληλη διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.

                  (20)

                  Δεδομένου ότι οι στόχοι της παρούσας οδηγίας δεν μπορούν να επιτευχθούν επαρκώς από τα κράτη μέλη, μπορούν όμως, λόγω της κλίμακας και των αποτελεσμάτων της, να επιτευχθούν καλύτερα σε ενωσιακό επίπεδο, η Ένωση δύναται να λάβει μέτρα σύμφωνα με την αρχή της επικουρικότητας, η οποία διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο ίδιο άρθρο, η παρούσα οδηγία δεν υπερβαίνει τα αναγκαία όρια για την επίτευξη των εν λόγω στόχων.

                  (21)

                  Συνεπώς, η οδηγία 96/53/ΕΚ θα πρέπει να τροποποιηθεί αναλόγως,

            ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
      Άρθρο 1
      Η οδηγία 96/53/ΕΚ τροποποιείται ως εξής:

                  1)

                  το άρθρο 1 παράγραφος 1 στοιχείο α) αντικαθίσταται από το ακόλουθο:

                              «α)

                              στις διαστάσεις των οχημάτων με κινητήρα των κατηγοριών Μ2 και Μ3 και των ρυμουλκουμένων τους κατηγορίας 0 και των οχημάτων με κινητήρα των κατηγοριών Ν2 και Ν3 και των ρυμουλκουμένων τους κατηγορίας 03 και 04, όπως ορίζονται στο παράρτημα II της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (*).

                     (*)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).»"
						.

                  2)

                  Το άρθρο 2 τροποποιείται ως εξής:

                              α)

                              Στο πρώτο εδάφιο, προστίθενται οι ακόλουθοι ορισμοί:

                                          «—

                                          “εναλλακτικά καύσιμα”, τα καύσιμα ή οι πηγές ενέργειας που χρησιμεύουν, έστω και εν μέρει, ως υποκατάστατο για τις πηγές ορυκτού πετρελαίου στον ενεργειακό εφοδιασμό στις μεταφορές και έχουν τη δυνατότητα να συμβάλουν στην απαλλαγή των μεταφορών από τις ανθρακούχες εκπομπές και να ενισχύσουν τις περιβαλλοντικές επιδόσεις του εν λόγω τομέα, αποτελούμενα από:

                                                      α)

                                                      ηλεκτρική ενέργεια που καταναλώνεται σε όλους τους τύπους ηλεκτρικών οχημάτων,

                                                      β)

                                                      υδρογόνο,

                                                      γ)

                                                      φυσικό αέριο, περιλαμβανομένου του βιομεθανίου, σε αέρια μορφή (συμπιεσμένο φυσικό αέριο — CNG) και σε υγροποιημένη μορφή (υγροποιημένο φυσικό αέριο — LNG),

                                                      δ)

                                                      υγροποιημένο πετρελαϊκό αέριο (υγραέριο — LPG),

                                                      ε)

                                                      μηχανική ενέργεια από αποθήκευση επί οχήματος/πηγές επί οχήματος, συμπεριλαμβανομένης της απορριπτόμενης θερμότητας,

                                          —

                                          “όχημα με εναλλακτικά καύσιμα”, όχημα με κινητήρα που τροφοδοτείται εξ ολοκλήρου ή εν μέρει από εναλλακτικό καύσιμο και το οποίο έχει εγκριθεί στο πλαίσιο της οδηγίας 2007/46/ΕΚ,

                                          —

                                          “διατροπικές μεταφορές”:

                                                      α)

                                                      οι συνδυασμένες μεταφορές που ορίζονται στο άρθρο 1 της οδηγίας 92/106/ΕΟΚ του Συμβουλίου (**) των οποίων γίνεται χρήση στη μεταφορά ενός ή περισσότερων εμπορευματοκιβωτίων ή κινητών αμαξωμάτων μέγιστου συνολικού μήκους έως 45 ποδών, ή

                                                      β)

                                                      οι μεταφορές των οποίων γίνεται χρήση στη μεταφορά ενός ή περισσότερων εμπορευματοκιβωτίων ή κινητών αμαξωμάτων μέγιστου συνολικού μήκους έως 45 ποδών, που χρησιμοποιούν πλωτές μεταφορές, εφόσον η απόσταση της αρχικής ή της τελικής οδικής διαδρομής δεν υπερβαίνει τα 150 km στο έδαφος της Ένωσης. Η προαναφερθείσα απόσταση των 150 km μπορεί να υπερβαίνει το όριο αυτό προκειμένου να φτάνει μέχρι τον πλησιέστερο κατάλληλο τερματικό σταθμό για τη σκοπούμενη υπηρεσία, στην περίπτωση:

                                                                  i)

                                                                  οχημάτων που συμμορφώνονται με το παράρτημα I σημείο 2.2.2 στοιχεία α) ή β), ή

                                                                  ii)

                                                                  οχημάτων που συμμορφώνονται με το παράρτημα I σημείο 2.2.2 στοιχεία γ) ή δ), στις περιπτώσεις που το οικείο κράτος μέλος επιτρέπει τέτοιες αποστάσεις.

                                                Για διατροπικές μεταφορές, ο πλησιέστερος κατάλληλος τερματικός σταθμός που παρέχει υπηρεσία μπορεί να βρίσκεται σε άλλο κράτος μέλος από εκείνο στο οποίο έχει φορτωθεί ή εκφορτωθεί η αποστολή,

                                          —

                                          “φορτωτής”, νομική οντότητα ή φυσικό ή νομικό πρόσωπο που κατονομάζεται στη φορτωτική ή σε ισοδύναμο έγγραφο μεταφοράς (όπως φορτωτική “μεταβίβασης”) ως φορτωτής και/ή στο όνομα ή για λογαριασμό του οποίου έχει συναφθεί σύμβαση μεταφοράς με τη μεταφορική εταιρεία.

                                 (**)  Οδηγία 92/106/ΕΟΚ του Συμβουλίου, της 7ης Δεκεμβρίου 1992, σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών (ΕΕ L 368 της 17.12.1992, σ. 38).»"
						.

                              β)

                              Στο δεύτερο εδάφιο, η αναφορά «της οδηγίας 70/156/ΕΟΚ» αντικαθίσταται από το ακόλουθο:
                              «της οδηγίας 2007/46/ΕΚ».

                  3)

                  Το άρθρο 4 τροποποιείται ως εξής:

                              α)

                              Στην παράγραφο 4, το τρίτο και το τέταρτο εδάφιο διαγράφονται.

                              β)

                              Η παράγραφος 6 διαγράφεται.

                  4)

                  Το άρθρο 5 αντικαθίσταται από το ακόλουθο:
                  «Άρθρο 5
                  Τα αρθρωτά οχήματα που τέθηκαν σε κυκλοφορία πριν από την 1η Ιανουαρίου 1991 και τα οποία δεν πληρούν τις διατάξεις των σημείων 1.6 και 4.4 του παραρτήματος I, θεωρείται ότι συμμορφώνονται προς τις διατάξεις αυτές για τους σκοπούς του άρθρου 3 εφόσον δεν υπερβαίνουν το συνολικό μήκος των 15,50 μέτρων.».

                  5)

                  Τα άρθρα 8, 8α και 9 διαγράφονται.

                  6)

                  Παρεμβάλλονται τα ακόλουθα άρθρα:
                  «Άρθρο 8β
                  1.   Προκειμένου να βελτιωθεί η ενεργειακή τους απόδοση, οχήματα ή συνδυασμοί οχημάτων εξοπλισμένα με αεροδυναμικές διατάξεις που πληρούν τις απαιτήσεις που προβλέπονται στις παραγράφους 2 και 3 και συμμορφώνονται με την οδηγία 2007/46/ΕΚ μπορούν να υπερβαίνουν τα μέγιστα μήκη που προβλέπει το παράρτημα I σημείο 1.1 της παρούσας οδηγίας, ώστε να είναι δυνατή η προσθήκη τέτοιων διατάξεων στο πίσω μέρος οχημάτων ή συνδυασμών οχημάτων. Οχήματα ή συνδυασμοί οχημάτων που είναι εξοπλισμένα με τέτοιες διατάξεις συμμορφώνονται με το παράρτημα I σημείο 1.5 της παρούσας οδηγίας και τυχόν υπέρβαση των ανώτατων μηκών δεν επιφέρει αύξηση του μήκους φόρτωσης αυτών των οχημάτων ή συνδυασμών οχημάτων.
                  2.   Πριν διατεθούν στην αγορά, οι αεροδυναμικές διατάξεις που αναφέρονται στην παράγραφο 1 και υπερβαίνουν σε μήκος τα 500 mm εγκρίνονται κατά τύπο σύμφωνα με τους κανόνες για την έγκριση τύπου στο πλαίσιο της οδηγίας 2007/46/ΕΚ.
                  Έως τις 27 Μαΐου 2017 η Επιτροπή αξιολογεί κατά πόσον απαιτείται να καθοριστούν ή να τροποποιηθούν τεχνικές απαιτήσεις για την έγκριση τύπου αεροδυναμικών διατάξεων που καθορίζονται στο εν λόγω πλαίσιο λαμβάνοντας υπόψη την ανάγκη να εξασφαλιστούν η οδική ασφάλεια και η ασφάλεια των διατροπικών μεταφορών, και ιδίως:

                              α)

                              σωστή στερέωση και αντοχή των διατάξεων, ώστε να μειωθεί ο κίνδυνος να αποκολληθούν βαθμιαία, μεταξύ άλλων κατά τη διάρκεια διατροπικής μεταφοράς·

                              β)

                              ασφάλεια άλλων χρηστών του οδικού δικτύου, ιδίως ευάλωτων χρηστών, διασφαλίζοντας, μεταξύ άλλων, την ορατότητα των σημάνσεων περιγράμματος όταν έχουν τοποθετηθεί αεροδυναμικές διατάξεις, προσαρμόζοντας τις απαιτήσεις έμμεσης όρασης και, σε περίπτωση σύγκρουσης με το πίσω μέρος ενός οχήματος ή συνδυασμού οχημάτων, χωρίς να τίθεται σε κίνδυνο η προστασία έναντι ενσφήνωσης εκ των όπισθεν.

                        Προς τούτο, η Επιτροπή υποβάλλει, κατά περίπτωση, νομοθετική πρόταση για την τροποποίηση των σχετικών κανόνων για την έγκριση τύπου στο πλαίσιο της οδηγίας 2007/46/ΕΚ.
                  3.   Οι αεροδυναμικές διατάξεις που αναφέρονται στην παράγραφο 1 πληρούν τους ακόλουθους όρους λειτουργίας:

                              α)

                              σε περιστάσεις υπό τις οποίες η ασφάλεια άλλων χρηστών του οδικού δικτύου ή του οδηγού τίθεται σε κίνδυνο, ο οδηγός προχωρεί σε ανάσυρση, αναδίπλωση ή αφαίρεση των διατάξεων αυτών·

                              β)

                              η χρήση τους στις αστικές και υπεραστικές οδικές υποδομές λαμβάνει υπόψη τα ειδικά χαρακτηριστικά περιοχών όπου η ταχύτητα είναι μικρότερη ή ίση με 50 km ανά ώρα και όπου είναι πιθανότερο να υπάρχουν ευάλωτοι χρήστες του οδικού δικτύου· και

                              γ)

                              η χρήση τους είναι συμβατή με τις διατροπικές μεταφορές και, συγκεκριμένα, η ανάσυρση/αναδίπλωσή τους δεν επιφέρει υπέρβαση του μέγιστου επιτρεπόμενου μήκους των οχημάτων μεγαλύτερη των 20 cm.

                        4.   Η Επιτροπή εκδίδει εκτελεστικές πράξεις για τον καθορισμό λεπτομερών διατάξεων που εξασφαλίζουν ενιαίους όρους εφαρμογής της παραγράφου 3. Οι εκτελεστικές αυτές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 10θ παράγραφος 2.
                  5.   Η παράγραφος 1 εφαρμόζεται από την ημερομηνία μεταφοράς ή εφαρμογής των αναγκαίων τροποποιήσεων των πράξεων που αναφέρονται στην παράγραφο 2 και μετά την έκδοση των εκτελεστικών πράξεων που αναφέρονται στην παράγραφο 4, κατά περίπτωση.
                  Άρθρο 9α
                  1.   Προκειμένου να βελτιωθεί η ενεργειακή απόδοση, ιδίως όσον αφορά τις αεροδυναμικές επιδόσεις των θαλάμων οδήγησης, καθώς και η οδική ασφάλεια, οχήματα ή συνδυασμοί οχημάτων που πληρούν τις απαιτήσεις της παραγράφου 2 και συμμορφώνονται με την οδηγία 2007/46/ΕΚ μπορούν να υπερβαίνουν τα μέγιστα μήκη που προβλέπει το παράρτημα I σημείο 1.1 της παρούσας οδηγίας, εάν ο θάλαμος οδήγησής τους παρέχει βελτιωμένες αεροδυναμικές επιδόσεις, ενεργειακή απόδοση και επιδόσεις ασφαλείας. Οχήματα ή συνδυασμοί οχημάτων εξοπλισμένα με τέτοιους θαλάμους οδήγησης συμμορφώνονται με το παράρτημα I σημείο 1.5 της παρούσας οδηγίας και τυχόν υπέρβαση των ανώτατων μηκών δεν επιφέρει αύξηση της μεταφορικής ικανότητας αυτών των οχημάτων.
                  2.   Πριν διατεθούν στην αγορά, τα οχήματα που αναφέρονται στην παράγραφο 1 εγκρίνονται σύμφωνα με τους κανόνες για την έγκριση τύπου στο πλαίσιο της οδηγίας 2007/46/ΕΚ. Έως τις 27 Μαΐου 2017 η Επιτροπή αξιολογεί κατά πόσον απαιτείται να αναπτυχθούν οι τεχνικές απαιτήσεις για την κατά τύπο έγκριση των οχημάτων που είναι εξοπλισμένα με τέτοιους θαλάμους οδήγησης όπως καθορίζεται στο πλαίσιο της εν λόγω οδηγίας, λαμβάνοντας υπόψη τα εξής:

                              α)

                              τις βελτιωμένες αεροδυναμικές επιδόσεις των οχημάτων ή των συνδυασμών οχημάτων·

                              β)

                              τους ευάλωτους χρήστες του οδικού δικτύου και το πώς θα είναι πιο εμφανείς στους οδηγούς, ιδίως με μείωση των νεκρών γωνιών ορατότητας για τους οδηγούς·

                              γ)

                              τη μείωση των ζημιών ή τραυματισμών που προκαλούνται σε άλλους χρήστες του οδικού δικτύου σε περίπτωση σύγκρουσης·

                              δ)

                              την ασφάλεια και την άνεση των οδηγών.

                        Προς τούτο, η Επιτροπή υποβάλλει, εφόσον κριθεί σκόπιμο, νομοθετική πρόταση για την τροποποίηση των σχετικών κανόνων για την έγκριση τύπου στο πλαίσιο της οδηγίας 2007/46/ΕΚ.
                  3.   Η παράγραφος 1 εφαρμόζεται αφού συμπληρωθούν τρία έτη από την ημερομηνία μεταφοράς ή εφαρμογής των αναγκαίων τροποποιήσεων των πράξεων που αναφέρονται στην παράγραφο 2, κατά περίπτωση.».

                  7)

                  Το άρθρο 10α διαγράφεται.

                  8)

                  Παρεμβάλλονται τα ακόλουθα άρθρα:
                  «Άρθρο 10β
                  Το μέγιστο επιτρεπόμενο βάρος των οχημάτων με εναλλακτικά καύσιμα είναι εκείνο που ορίζεται στο παράρτημα I σημεία 2.3.1, 2.3.2 και 2.4.
                  Τα οχήματα με εναλλακτικά καύσιμα συμμορφώνονται επίσης με τα μέγιστα επιτρεπόμενα όρια βάρους ανά άξονα που καθορίζονται στο παράρτημα I σημείο 3.
                  Το επιπλέον βάρος που απαιτούν τα οχήματα με εναλλακτικά καύσιμα ορίζεται βάσει των εγγράφων τεκμηρίωσης που παρέχει ο κατασκευαστής κατά την έγκριση του εν λόγω οχήματος. Το εν λόγω επιπλέον βάρος επισημαίνεται στα επίσημα αποδεικτικά που απαιτούνται βάσει του άρθρου 6.
                  Ανατίθεται στην Επιτροπή η εξουσία να εκδίδει κατ' εξουσιοδότηση πράξεις σύμφωνα με το άρθρο 10η, ώστε να αναπροσαρμόζει, για τους σκοπούς της παρούσας οδηγίας, τον κατάλογο εναλλακτικών καυσίμων του άρθρου 2 που απαιτούν επιπλέον βάρος. Είναι ιδιαίτερα σημαντικό η Επιτροπή να ακολουθεί τη συνήθη πρακτική της και να διενεργεί διαβουλεύσεις με εμπειρογνώμονες, συμπεριλαμβανομένων αυτών των κρατών μελών, πριν από την έκδοση των εν λόγω κατ' εξουσιοδότηση πράξεων.
                  Άρθρο 10γ
                  Επιτρέπεται υπέρβαση των μέγιστων μηκών που καθορίζονται στο παράρτημα I σημείο 1.1, όταν συντρέχει περίπτωση δυνάμει του άρθρου 9α παράγραφος 1, και της μέγιστης απόστασης που καθορίζεται στο παράρτημα I σημείο 1.6 κατά 15 cm για οχήματα ή συνδυασμούς οχημάτων που εκτελούν μεταφορές εμπορευματοκιβωτίων 45 ποδών ή κινητών αμαξωμάτων 45 ποδών, κενών ή φορτωμένων, στην περίπτωση που η οδική μεταφορά του οικείου εμπορευματοκιβωτίου ή του οικείου κινητού αμαξώματος αποτελεί μέρος διατροπικής μεταφοράς.
                  Άρθρο 10δ
                  1.   Έως τις 27 Μαΐου 2021 τα κράτη μέλη λαμβάνουν ειδικά μέτρα για να εντοπίσουν οχήματα ή συνδυασμούς οχημάτων σε κυκλοφορία που είναι πιθανό να υπερβαίνουν το μέγιστο επιτρεπόμενο βάρος και γι' αυτό θα πρέπει να ελεγχθούν από τις αρμόδιες αρχές τους προκειμένου να εξασφαλιστεί η συμμόρφωση με την παρούσα οδηγία. Οι μετρήσεις αυτές μπορούν να πραγματοποιηθούν με τη βοήθεια αυτόματων συστημάτων που τοποθετούνται στις οδικές υποδομές ή μέσω εξοπλισμού ζύγισης επί του οχήματος, ο οποίος είναι εγκατεστημένος στα οχήματα σύμφωνα με την παράγραφο 4.
                  Τα κράτη μέλη δεν απαιτούν την εγκατάσταση εξοπλισμού ζύγισης επί του οχήματος σε οχήματα ή συνδυασμούς οχημάτων για τα οποία έχει εκδοθεί άδεια κυκλοφορίας σε άλλο κράτος μέλος.
                  Με την επιφύλαξη του ενωσιακού και εθνικού δικαίου, όταν χρησιμοποιούνται αυτόματα συστήματα για τη διαπίστωση παραβάσεων της παρούσας οδηγίας και την επιβολή κυρώσεων, τα αυτόματα συστήματα αυτά είναι πιστοποιημένα. Όπου τα αυτόματα συστήματα χρησιμοποιούνται μόνο για σκοπούς ταυτοποίησης, δεν απαιτείται να πιστοποιηθούν.
                  2.   Κάθε κράτος μέλος διενεργεί κάθε ημερολογιακό έτος ενδεδειγμένο αριθμό ελέγχων του βάρους των οχημάτων ή συνδυασμών οχημάτων που κυκλοφορούν, ανάλογο με τον συνολικό αριθμό οχημάτων που ελέγχονται κάθε έτος στο έδαφός του.
                  3.   Τα κράτη μέλη διασφαλίζουν, σύμφωνα με το άρθρο 18 του κανονισμού (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου (1), ότι οι αρμόδιες αρχές τους ανταλλάσσουν πληροφορίες σχετικά με παραβάσεις και κυρώσεις που συνδέονται με το παρόν άρθρο.
                  4.   Ο εξοπλισμός ζύγισης επί του οχήματος που προβλέπεται στην παράγραφο 1 είναι ακριβής και αξιόπιστος, πλήρως διαλειτουργικός και συμβατός με όλους τους τύπους οχημάτων.
                  5.   Έως τις 27 Μαΐου 2016 η Επιτροπή εκδίδει εκτελεστικές πράξεις για τον καθορισμό λεπτομερών διατάξεων που εξασφαλίζουν ενιαίους όρους εφαρμογής των κανόνων διαλειτουργικότητας και συμβατότητας της παραγράφου 4.
                  Προκειμένου να διασφαλίζεται η διαλειτουργικότητα, οι εν λόγω λεπτομερείς διατάξεις επιτρέπουν την κοινοποίηση, ανά πάσα στιγμή, των δεδομένων βάρους από ένα κινούμενο όχημα στις αρμόδιες αρχές, καθώς και στον οδηγό τους. Η επικοινωνία διενεργείται μέσω της διεπαφής που ορίζεται από τα πρότυπα CEN για τις τεχνολογίες αποκλειστικής επικοινωνίας μικρής εμβέλειας (DSRC) EN 12253, EN 12795, EN 12834, EN 13372 και ISO 14906. Επιπλέον, η επικοινωνία αυτή εξασφαλίζει ότι οι αρμόδιες αρχές των κρατών μελών μπορούν να επικοινωνούν και να ανταλλάσσουν πληροφορίες κατά τον ίδιο τρόπο με οχήματα και συνδυασμούς οχημάτων για τα οποία έχει εκδοθεί άδεια κυκλοφορίας σε οποιοδήποτε κράτος μέλος και τα οποία χρησιμοποιούν εξοπλισμό ζύγισης επί του οχήματος.
                  Προκειμένου να διασφαλίζεται η συμβατότητα με όλους τους τύπους οχημάτων, τα επί του ελκυστήρα συστήματα των οχημάτων με κινητήρα έχουν την ικανότητα λήψης και επεξεργασίας όλων των δεδομένων που προέρχονται από οποιοδήποτε τύπο ρυμουλκούμενου ή ημι-ρυμουλκούμενου συνδεδεμένου με το όχημα με κινητήρα.
                  Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 10θ παράγραφος 2.
                  Άρθρο 10ε
                  Τα κράτη μέλη θεσπίζουν κανόνες σχετικά με τις κυρώσεις που επιβάλλονται για παραβάσεις της παρούσας οδηγίας και λαμβάνουν όλα τα μέτρα που είναι απαραίτητα για τη διασφάλιση της επιβολής τους. Οι κυρώσεις αυτές είναι αποτελεσματικές, αναλογικές και αποτρεπτικές και δεν εισάγουν διακρίσεις. Τα κράτη μέλη κοινοποιούν αυτούς τους κανόνες στην Επιτροπή.
                  Άρθρο 10στ
                  1.   Για τη μεταφορά εμπορευματοκιβωτίων και κινητών αμαξωμάτων, τα κράτη μέλη θεσπίζουν κανόνες που απαιτούν:

                              α)

                              από τον φορτωτή να αποστέλλει στον μεταφορέα στον οποίο αναθέτει τη μεταφορά εμπορευματοκιβωτίου ή κινητού αμαξώματος δήλωση του βάρους του μεταφερόμενου εμπορευματοκιβωτίου ή κινητού αμαξώματος, και

                              β)

                              από τον μεταφορέα να παρέχει πρόσβαση σε όλα τα συναφή έγγραφα τεκμηρίωσης που παρέχονται από τον φορτωτή.

                        2.   Τα κράτη μέλη θεσπίζουν κανόνες σχετικά με την ευθύνη τόσο του φορτωτή όσο και του μεταφορέα όπως αρμόζει, σε περιπτώσεις όπου οι πληροφορίες που αναφέρονται στην παράγραφο 1 είναι ελλιπείς ή ανακριβείς και το όχημα ή ο συνδυασμός οχημάτων είναι υπερφορτωμένο.
                  Άρθρο 10ζ
                  Ανά διετία, και το αργότερο μέχρι τις 30 Σεπτεμβρίου του έτους που ακολουθεί τη λήξη της αντίστοιχης διετίας, τα κράτη μέλη διαβιβάζουν στην Επιτροπή τις αναγκαίες πληροφορίες όσον αφορά:

                              α)

                              τον αριθμό των ελέγχων που διενεργήθηκαν κατά τα προηγούμενα δύο ημερολογιακά έτη, και

                              β)

                              τον αριθμό των οχημάτων ή συνδυασμών οχημάτων που βρέθηκαν υπερφορτωμένα.

                        Οι πληροφορίες αυτές μπορούν να είναι μέρος των πληροφοριών που υποβάλλονται σύμφωνα με το άρθρο 17 του κανονισμού (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου (2).
                  Η Επιτροπή προβαίνει σε ανάλυση των πληροφοριών που λαμβάνει σύμφωνα με το παρόν άρθρο και ενσωματώνει την ανάλυση αυτή στην έκθεση που διαβιβάζει στο Ευρωπαϊκό Κοινοβούλιο και το Συμβούλιο δυνάμει του κανονισμού (ΕΚ) αριθ. 561/2006.
                  Άρθρο 10η
                  1.   Η εξουσία να εκδίδει κατ' εξουσιοδότηση πράξεις ανατίθεται στην Επιτροπή υπό τους όρους του παρόντος άρθρου.
                  2.   Η προβλεπόμενη στο άρθρο 10β εξουσία έκδοσης κατ' εξουσιοδότηση πράξεων ανατίθεται στην Επιτροπή για περίοδο πέντε ετών από την 26η Μαΐου 2015. Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της περιόδου των πέντε ετών. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν αντιρρήσεις το αργότερο εντός τριών μηνών από τη λήξη της κάθε περιόδου.
                  3.   Η εξουσιοδότηση που προβλέπεται στο άρθρο 10β μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν θίγει το κύρος των ήδη εν ισχύι κατ' εξουσιοδότηση πράξεων.
                  4.   Μόλις εκδώσει μια κατ' εξουσιοδότηση πράξη, η Επιτροπή την κοινοποιεί ταυτοχρόνως στο Ευρωπαϊκό Κοινοβούλιο και το Συμβούλιο.
                  5.   Η κατ' εξουσιοδότηση πράξη που εκδίδεται δυνάμει του άρθρου 10β τίθεται σε ισχύ μόνον εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.
                  Άρθρο 10θ
                  1.   Η Επιτροπή επικουρείται από την Επιτροπή Οδικών Μεταφορών που αναφέρεται στο άρθρο 42 του κανονισμού (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου (3). Η εν λόγω επιτροπή είναι επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (4).
                  2.   Όταν γίνεται μνεία της παρούσας παραγράφου, εφαρμόζεται το άρθρο 5 του κανονισμού (ΕΕ) αριθ. 182/2011.
                  3.   Εάν η επιτροπή δεν διατυπώσει γνώμη, η Επιτροπή δεν εκδίδει το σχέδιο εκτελεστικής πράξης και εφαρμόζεται το άρθρο 5 παράγραφος 4 τρίτο εδάφιο του κανονισμού (ΕΕ) αριθ. 182/2011.
                  Άρθρο 10ι
                  Έως τις 8 Μαΐου 2020 η Επιτροπή υποβάλλει, κατά περίπτωση, έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή των τροποποιήσεων της παρούσας οδηγίας που εισάγονται με την οδηγία (ΕΕ) 2015/719 του Ευρωπαϊκού Κοινοβουλίου και του Συμβουλίου (5), στην οποία λαμβάνονται επίσης υπόψη τα ειδικά χαρακτηριστικά συγκεκριμένων τμημάτων της αγοράς. Βάσει της έκθεσης αυτής, η Επιτροπή υποβάλλει, εάν κρίνεται σκόπιμο, νομοθετική πρόταση συνοδευόμενη δεόντως από εκτίμηση επιπτώσεων. Η έκθεση είναι διαθέσιμη τουλάχιστον έξι μήνες πριν από την υποβολή οποιασδήποτε νομοθετικής πρότασης.

                     (1)

                              (1)*

                              Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (ΕΕ L 300 της 14.11.2009, σ. 51).

                     (2)

                              (2)*

                              Κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου, καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου (ΕΕ L 102 της 11.4.2006, σ. 1).

                     (3)

                              (3)*

                              Κανονισμός (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών, ο οποίος καταργεί τον κανονισμό (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών και τροποποιεί τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου για την εναρμόνιση ορισμένων κοινωνικών διατάξεων στον τομέα των οδικών μεταφορών (ΕΕ L 60 της 28.2.2014, σ. 1).

                     (4)

                              (4)*

                              Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).

                     (5)

                              (5)*

                              Οδηγία (ΕΕ) 2015/719 του Ευρωπαϊκού Κοινοβουλίου και του Συμβουλίου, της 29ης Απριλίου 2015, για την τροποποίηση της οδηγίας 96/53/ΕΚ του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 115 της 6.5.2015, σ. 1).»

                        .

                  9)

                  Το παράρτημα I τροποποιείται ως εξής:

                              α)

                              Το σημείο 1.2 στοιχείο α) αντικαθίσταται από το ακόλουθο κείμενο:

                                          «α)

                                          οχήματα οποιουδήποτε τύπου εκτός των οχημάτων που αναφέρονται στο στοιχείο β): 2,55 m»

                                    .

                              β)

                              Το σημείο 1.2 στοιχείο β) αντικαθίσταται από το ακόλουθο κείμενο:

                                          «β)

                                          υπερκατασκευές οχημάτων με κλιματισμό ή μεταφερόμενων από οχήματα εμπορευματοκιβωτίων ή κινητών αμαξωμάτων με κλιματισμό: 2,60 m»

                                    .

                              γ)

                              Το σημείο 2.2.2 στοιχείο γ) αντικαθίσταται από το ακόλουθο κείμενο:

                                          «γ)

                                          Διαξονικό μηχανοκίνητο όχημα με τριαξονικό ημι-ρυμουλκούμενο που μεταφέρει, στο πλαίσιο διατροπικών μεταφορών, ένα ή περισσότερα εμπορευματοκιβώτια ή κινητά αμαξώματα, μέγιστου συνολικού μήκους έως 45 ποδών: 42 τόνοι»

                                    .

                              δ)

                              Στο σημείο 2.2.2, προστίθεται το ακόλουθο στοιχείο:

                                          «δ)

                                          Τριαξονικό μηχανοκίνητο όχημα με διαξονικό ή τριαξονικό ημι-ρυμουλκούμενο που μεταφέρει, στο πλαίσιο διατροπικών μεταφορών, ένα ή περισσότερα εμπορευματοκιβώτια ή κινητά αμαξώματα, μέγιστου συνολικού μήκους έως 45 ποδών: 44 τόνοι»

                                    .

                              ε)

                              Το σημείο 2.3.1 αντικαθίσταται από το ακόλουθο κείμενο:

                                          «2.3.1.

                                          Διαξονικά μηχανοκίνητα οχήματα εκτός από τα λεωφορεία: 18 τόνοι
                                          Διαξονικά μηχανοκίνητα οχήματα με εναλλακτικά καύσιμα εκτός από λεωφορεία: το μέγιστο επιτρεπόμενο βάρος των 18 τόνων αυξάνεται κατά το επιπλέον βάρος που απαιτείται για την εναλλακτική τεχνολογία καυσίμων με ανώτατο όριο τον 1 τόνο
                                          Διαξονικά λεωφορεία: 19,5 τόνοι»

                                    .

                              στ)

                              Το σημείο 2.3.2 αντικαθίσταται από το ακόλουθο κείμενο:

                                          «2.3.2.

                                          Τριαξονικά μηχανοκίνητα οχήματα: 25 τόνοι, ή 26 τόνοι όταν ο κινητήριος άξονας είναι εξοπλισμένος με διπλά ελαστικά και αερανάρτηση ή ανάρτηση αναγνωρισμένη ως ισοδύναμη εντός της Ένωσης, όπως ορίζεται στο παράρτημα II, ή όταν κάθε άξονας οδήγησης είναι εξοπλισμένος με διπλά ελαστικά και το μέγιστο βάρος κάθε άξονα δεν υπερβαίνει τους 9,5 τόνους.
                                          Τριαξονικά μηχανοκίνητα οχήματα με εναλλακτικά καύσιμα: το μέγιστο επιτρεπόμενο βάρος των 25 τόνων, ή 26 τόνων όταν ο κινητήριος άξονας είναι εξοπλισμένος με διπλά ελαστικά και αερανάρτηση ή ανάρτηση αναγνωρισμένη ως ισοδύναμη εντός της Ένωσης, όπως ορίζεται στο παράρτημα II, ή όταν κάθε άξονας οδήγησης είναι εξοπλισμένος με διπλά ελαστικά και το μέγιστο βάρος κάθε άξονα δεν υπερβαίνει τους 9,5 τόνους, αυξάνεται κατά το επιπλέον βάρος που απαιτείται για την τεχνολογία εναλλακτικών καυσίμων με ανώτατο όριο τον 1 τόνο»

                                    .

                              ζ)

                              Το σημείο 2.4 αντικαθίσταται από το ακόλουθο κείμενο:

                                          «2.4.

                                          Τριαξονικά αρθρωτά λεωφορεία: 28 τόνοι
                                          Τριαξονικά αρθρωτά λεωφορεία με εναλλακτικά καύσιμα: το μέγιστο επιτρεπόμενο βάρος των 28 τόνων αυξάνεται κατά το επιπλέον βάρος που απαιτείται για την εναλλακτική τεχνολογία καυσίμων με ανώτατο όριο τον 1 τόνο»

                                    .

            Άρθρο 2
      1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 7 Μαΐου 2017. Ανακοινώνουν αμέσως στην Επιτροπή το κείμενο των εν λόγω διατάξεων.
      Όταν τα κράτη μέλη θεσπίζουν τα εν λόγω μέτρα, αυτά περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος αναφοράς αποφασίζεται από τα κράτη μέλη.
      2.   Τα κράτη μέλη ανακοινώνουν στην Επιτροπή το κείμενο των ουσιωδών μέτρων εσωτερικού δικαίου τα οποία θεσπίζουν στον τομέα που διέπεται από την παρούσα οδηγία.
      Άρθρο 3
      Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      Άρθρο 4
      Η παρούσα οδηγία απευθύνεται στα κράτη μέλη.

         Στρασβούργο, 29 Απριλίου 2015.

               Για το Ευρωπαϊκό Κοινοβούλιο

               Ο Πρόεδρος

            M. SCHULZ

               Για το Συμβούλιο

               Η Πρόεδρος

            Z. KALNIŅA-LUKAŠEVICA

         (1)  ΕΕ C 327 της 12.11.2013, σ. 133.

         (2)  Θέση του Ευρωπαϊκού Κοινοβουλίου της 15ης Απριλίου 2014 (δεν έχει δημοσιευθεί ακόμη στην Επίσημη Εφημερίδα) και θέση του Συμβουλίου σε πρώτη ανάγνωση της 16ης Οκτωβρίου 2014 (ΕΕ C 40 της 5.2.2015, σ. 1). Θέση του Ευρωπαϊκού Κοινοβουλίου της 10ης Μαρτίου 2015 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 20ής Απριλίου 2015.

         (3)  Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59).

         (4)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

         (5)  Οδηγία 92/106/ΕΟΚ του Συμβουλίου της 7ης Δεκεμβρίου 1992, σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών (ΕΕ L 368 της 17.12.1992, σ. 38).

         (6)  Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (ΕΕ L 300 της 14.11.2009, σ. 51).

         (7)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).


Avis juridique important

|

32001L0037

Οδηγία 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού - Δηλώσεις της Επιτροπής

Επίσημη Εφημερίδα αριθ. L 194 της 18/07/2001 σ. 0026 - 0035

Οδηγία 2001/37/ΕΚ του Ευρωπαϊκού Κοινοβουλίου και του Συμβουλίουτης 5ης Ιουνίου 2001για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνούΤΟ ΕYΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 95 και 133,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας με τη διαδικασία που καθορίζεται στο άρθρο 251 της συνθήκης(4), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 5 Απριλίου 2001,Εκτιμώντας τα ακόλουθα:(1) Η οδηγία 89/622/ΕΟΚ του Συμβουλίου, της 13ης Νοεμβρίου 1989, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη σήμανση των προϊόντων καπνού και την απαγόρευση ορισμένων καπνών που λαμβάνονται από το στόμα(5), τροποποιήθηκε σημαντικά από την οδηγία 92/41/ΕΟΚ του Συμβουλίου(6). Επειδή πρόκειται να γίνουν περαιτέρω τροποποιήσεις στην εν λόγω οδηγία καθώς και στην οδηγία 90/239/ΕΟΚ του Συμβουλίου, της 17ης Μαΐου 1990, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη μέγιστη περιεκτικότητα των τσιγάρων σε πίσσα(7), οι εν λόγω οδηγίες θα πρέπει να αναδιατυπωθούν για λόγους σαφήνειας.(2) Εξακολουθούν να υπάρχουν ουσιαστικές διαφορές μεταξύ των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού, οι οποίες εμποδίζουν τη λειτουργία της εσωτερικής αγοράς.(3) Τα προσκόμματα αυτά θα πρέπει να εκλείψουν και, για το σκοπό αυτό, θα πρέπει να υπάρξει προσέγγιση των κανόνων που αφορούν την παραγωγή, την παρουσίαση και την πώληση των προϊόντων καπνού, αφήνοντας όμως τη δυνατότητα στα κράτη μέλη να επιβάλουν, υπό ορισμένους όρους, τις απαιτήσεις που θεωρούν απαραίτητες για την εξασφάλιση της προστασίας της ανθρώπινης υγείας.(4) Σύμφωνα με το άρθρο 95 παράγραφος 3 της συνθήκης, θα πρέπει να ληφθεί ως βάση ένα υψηλό επίπεδο προστασίας σχετικά με την υγεία, την ασφάλεια, την προστασία του περιβάλλοντος και την προστασία των καταναλωτών, λαμβανομένης ιδίως υπόψη οποιασδήποτε νέας εξέλιξης που βασίζεται σε επιστημονικά στοιχεία. Λόγω των ιδιαίτερα επιβλαβών συνεπειών του καπνού, η προστασία της υγείας θα πρέπει να αποτελέσει κατά προτεραιότητα αντικείμενο προσοχής στο πλαίσιο αυτό.(5) Η οδηγία 90/239/ΕΟΚ καθιέρωσε τη μέγιστη επιτρεπτή περιεκτικότητα σε πίσσα των τσιγάρων που διατίθενται στην αγορά στα κράτη μέλη από τις 31 Δεκεμβρίου 1992. Η καρκινογόνος φύση της πίσσας καθιστά απαραίτητη την περαιτέρω μείωση των επιπέδων πίσσας στα τσιγάρα.(6) Η οδηγία 89/622/ΕΟΚ καθιέρωσε την αναγραφή μιας γενικής προειδοποίησης στις μονάδες συσκευασίας όλων των προϊόντων καπνού, καθώς και συμπληρωματικών προειδοποιήσεων αποκλειστικά για τα τσιγάρα, και, από το 1992, η υποχρέωση αναγραφής συμπληρωματικών προειδοποιήσεων επεκτάθηκε και στα άλλα προϊόντα καπνού.(7) Διάφορα κράτη μέλη έχουν δηλώσει ότι, αν δεν θεσπιστούν σε κοινοτικό επίπεδο μέτρα για τη θέσπιση μέγιστης περιεκτικότητας των τσιγάρων σε μονοξείδιο του άνθρακα, θα λάβουν σχετικά μέτρα σε εθνικό επίπεδο. Οι διαφορές στους κανόνες σχετικά με το μονοξείδιο του άνθρακα ενδέχεται να δημιουργήσουν προσκόμματα στο εμπόριο και να εμποδίσουν την ομαλή λειτουργία της εσωτερικής αγοράς. Εξάλλου, έχει αποδειχθεί ότι τα τσιγάρα παράγουν ποσότητες μονοξειδίου του άνθρακα που είναι επικίνδυνες για την ανθρώπινη υγεία και ικανές να συμβάλλουν στην πρόκληση καρδιαγγειακών παθήσεων και άλλων ασθενειών.(8) Μια αναθεώρηση του ρυθμιστικού πλαισίου χρειάζεται να αξιολογήσει τους τεκμηριωμένους ισχυρισμούς για τα προϊόντα καπνού που έχουν σχεδιαστεί ή/και τεθεί στο εμπόριο για τη "μείωση του κινδύνου" ή για τα οποία οι καπνοπαραγωγοί ισχυρίζονται ότι είναι λιγότερο επιβλαβή.(9) Υπάρχουν διαφορές μεταξύ των νομοθετικών, κανονιστικών και διοικητικών διατάξεων των κρατών μελών σχετικά με τη μέγιστη επιτρεπτή περιεκτικότητα νικοτίνης στα τσιγάρα. Οι διαφορές αυτές ενδέχεται να δημιουργήσουν προσκόμματα στο εμπόριο και να εμποδίσουν την ομαλή λειτουργία της εσωτερικής αγοράς. Τα κράτη μέλη και οι επιστημονικές αρχές έχουν θίξει συγκεκριμένα θέματα που αφορούν τη δημόσια υγεία σε έναν τομέα που ήδη αποτέλεσε αντικείμενο προγενέστερων μέτρων εναρμόνισης, η δε Επιτροπή εξέτασε τα θέματα αυτά.(10) Τα προσκόμματα αυτά θα πρέπει συνεπώς να εκλείψουν και, για τον σκοπό αυτό, η θέση σε ελεύθερη κυκλοφορία, η διάθεση στην αγορά και η παραγωγή τσιγάρων θα πρέπει να υποβληθούν σε κοινούς κανόνες, όχι μόνο όσον αφορά την πίσσα αλλά και όσον αφορά τα μέγιστα επίπεδα νικοτίνης και μονοξειδίου του άνθρακα.(11) Η παρούσα οδηγία θα έχει επίσης συνέπειες για τα προϊόντα καπνού που εξάγονται από την Ευρωπαϊκή Κοινότητα. Το καθεστώς εξαγωγής αποτελεί μέρος της κοινής εμπορικής πολιτικής. Σύμφωνα με το άρθρο 152 παράγραφος 1 της συνθήκης και τη νομολογία του Δικαστηρίου των Ευρωπαϊκών Κοινοτήτων, οι απαιτήσεις της προστασίας της υγείας πρέπει να αποτελούν συστατικό μέρος των άλλων πολιτικών της Κοινότητας. Θα πρέπει να θεσπισθούν κανόνες προκειμένου να διασφαλίζεται ότι δεν υπονομεύονται οι διατάξεις της εσωτερικής αγοράς.(12) Οι διατάξεις της παρούσας οδηγίας ισχύουν υπό την επιφύλαξη της κοινοτικής νομοθεσίας που διέπει τη χρήση και τη σήμανση των γενετικώς τροποποιημένων οργανισμών.(13) Οι προδιαγραφές που ισχύουν διεθνώς για τα προϊόντα καπνού αποτελούν ένα από τα προς διαπραγμάτευση θέματα στο πλαίσιο της κατάρτισης σύμβασης-πλαισίου της Παγκόσμιας Οργάνωσης Υγείας για τον έλεγχο του καπνού.(14) Για τη μέτρηση της περιεκτικότητας των τσιγάρων σε πίσσα, νικοτίνη και μονοξείδιο του άνθρακα, θα πρέπει να γίνει παραπομπή στα πρότυπα ISO 4387, ISO 10315 και ISO 8454 τα οποία είναι τα μόνα διεθνώς αναγνωρισμένα, δεδομένου ότι η περαιτέρω έρευνα και τεχνική πρόοδος, που πρέπει να προωθηθούν, θα πρέπει να οδηγήσουν στην ανάπτυξη και χρησιμοποίηση ακριβέστερων και πλέον αξιόπιστων μεθόδων μέτρησης της περιεκτικότητας των τσιγάρων σε τέτοιες ουσίες, καθώς και στην ανάπτυξη μεθόδων μέτρησης για τα άλλα προϊόντα καπνού.(15) Δεν υπάρχουν διεθνώς συμφωνημένα πρότυπα ή δοκιμές για τον ποσοτικό προσδιορισμό και την αξιολόγηση των επιπέδων περιεκτικότητας των συστατικών στον καπνό των τσιγάρων, με εξαίρεση την πίσσα, τη νικοτίνη και το μονοξείδιο του άνθρακα. Συνεπώς, είναι αναγκαία μια διαδικασία για την ανάπτυξη τέτοιων προτύπων, σε συνεργασία με τον Διεθνή Οργανισμό Τυποποίησης (ISO).(16) Με την οδηγία 90/239/ΕΟΚ, παραχωρήθηκε στην Ελλάδα, λόγω ιδιαίτερων κοινωνικοοικονομικών δυσκολιών, παρέκκλιση όσον αφορά την προθεσμία για την εφαρμογή των μέγιστων περιεκτικοτήτων σε πίσσα. Η παρέκκλιση αυτή θα πρέπει να διατηρηθεί κατά την προβλεφθείσα περίοδο.(17) Η εφαρμογή ανωτάτων ορίων πίσσας, νικοτίνης και μονοξειδίου του άνθρακα όσον αφορά τα εξαγόμενα τσιγάρα θα πρέπει να υπάγεται σε μεταβατικές διευθετήσεις προκειμένου να δίδεται περισσότερος χρόνος για την αλλαγή των προδιαγραφών του προϊόντος και για να επιτραπεί η καθιέρωση διεθνώς συμφωνημένων προτύπων.(18) Θα πρέπει επίσης να προβλεφθούν μεταβατικές περίοδοι σε σχέση με άλλες διατάξεις της παρούσας οδηγίας, προκειμένου να μπορέσουν να πραγματοποιηθούν οι αναγκαίες τροποποιήσεις στην παραγωγή και στη διάθεση των αποθεμάτων, ιδίως για άλλα προϊόντα πλην των τσιγάρων. Θα πρέπει να επιτραπεί η χρήση αναπόσπαστων ετικετών προκειμένου να διευκολυνθεί η εισαγωγή των απαιτήσεων επισήμανσης της παρούσας οδηγίας.(19) Η παρουσίαση των προειδοποιητικών μηνυμάτων και των περιεκτικοτήτων εξακολουθεί να διαφέρει ανάμεσα στα κράτη μέλη. Κατά συνέπεια, οι καταναλωτές σε ένα κράτος μέλος μπορούν να ενημερώνονται καλύτερα ως προς τους κινδύνους των προϊόντων καπνού από ό,τι σε κάποιο άλλο. Οι διαφορές αυτές είναι απαράδεκτες και ενδέχεται να δημιουργήσουν προσκόμματα στο εμπόριο και να εμποδίσουν τη λειτουργία της εσωτερικής αγοράς όσον αφορά τα προϊόντα καπνού και θα πρέπει, κατά συνέπεια, να εξαλειφθούν. Είναι ανάγκη, για τον σκοπό αυτό, να ενισχυθεί και να διασαφηνιστεί η ισχύουσα νομοθεσία, εξασφαλίζοντας ένα υψηλό επίπεδο προστασίας της υγείας.(20) Θα πρέπει να προβλεφθεί η σήμανση των παρτίδων των προϊόντων καπνού, κατά τρόπον ώστε να εξασφαλίζεται η ανιχνευσιμότητα των προϊόντων, με σκοπό τον έλεγχο της τήρησης της παρούσας οδηγίας.(21) Το άμεσο και έμμεσο κοινωνικοοικονομικό κόστος της ενεργητικής και παθητικής χρήσεως καπνού θα πρέπει να αποτιμάται επί τακτικής βάσεως και να διατίθεται στο κοινό στο πλαίσιο των κατάλληλων προγραμμάτων της Κοινότητας.(22) Υπάρχουν διαφορές ως προς την κατάσταση που επικρατεί στο κάθε κράτος μέλος σχετικά με τα συστατικά και τα πρόσθετα που χρησιμοποιούνται στην παραγωγή προϊόντων καπνού. Σε ορισμένα κράτη μέλη δεν υπάρχει νομοθεσία ούτε ισχύουν εθελοντικές συμφωνίες όσον αφορά τις ουσίες αυτές. Αρκετά κράτη μέλη, στα οποία υπάρχουν τέτοιες νομοθετικές ρυθμίσεις ή εθελοντικές συμφωνίες, δεν λαμβάνουν καμία πληροφορία από τους καπνοβιομηχάνους σχετικά με τις ποσότητες αυτών των συστατικών και των προσθέτων στα συγκεκριμένα προϊόντα καπνού ανά μάρκα. Θα πρέπει να ξεκινήσει μια προσέγγιση των εφαρμοζόμενων μέτρων στον τομέα αυτό, ώστε να υπάρξει μεγαλύτερη διαφάνεια.(23) Η έλλειψη πληροφοριών μαζί με την έλλειψη τοξικολογικών δεδομένων δεν επιτρέπει στις αρμόδιες αρχές των κρατών μελών να αξιολογούν αποτελεσματικά την τοξικότητα και τους κινδύνους στους οποίους εκτίθεται η υγεία του καταναλωτή από τα προϊόντα καπνού. Αυτό είναι ασυμβίβαστο με την υποχρέωση της Κοινότητας να εξασφαλίζει ένα υψηλό επίπεδο προστασίας της ανθρώπινης υγείας.(24) Τα κράτη μέλη θα πρέπει να μπορούν να θεσπίζουν αυστηρότερους κανόνες σχετικά με τα προϊόντα καπνού, τους οποίους θεωρούν αναγκαίους για την προστασία της δημόσιας υγείας, στο βαθμό που δεν θίγονται οι κανόνες της παρούσας οδηγίας και με την επιφύλαξη των διατάξεων της συνθήκης.(25) Εν αναμονή της καθιέρωσης του κοινού καταλόγου συστατικών στον οποίο αναφέρεται το άρθρο 12, τα κράτη μέλη μπορούν να προβλέπουν την απαγόρευση της χρήσης συστατικών που έχουν ως συνέπεια την αύξηση των ιδιοτήτων εθισμού των προϊόντων καπνού, δεδομένου ότι η χρήση τέτοιων συστατικών μπορεί να υπονομεύσει τα όρια νικοτίνης που καθορίζει η παρούσα οδηγία.(26) Έχει αποδειχθεί ότι τα προϊόντα καπνού περιέχουν και εκπέμπουν, όταν καίγονται, πολλές επιβλαβείς ουσίες καθώς και γνωστές καρκινογόνες ουσίες επικίνδυνες για την ανθρώπινη υγεία. Κατά τα τελευταία έτη αποδείχθηκε επίσης ότι το παθητικό κάπνισμα συνεπάγεται κινδύνους, ιδίως για τα έμβρυα και τα νεογνά, και ότι μπορεί να προκαλέσει ή να επιδεινώσει αναπνευστικά νοσήματα στα πρόσωπα που εισπνέουν τον καπνό. Επιπλέον, το 80 % των ατόμων που αρχίζουν το κάπνισμα στην Κοινότητα είναι κάτω των 18 ετών. Θα πρέπει να εξασφαλιστεί η μεγαλύτερη δυνατή διαφάνεια των πληροφοριών για τα εν λόγω προϊόντα, με ταυτόχρονη μέριμνα ότι τα δικαιώματα εμπορικής και πνευματικής ιδιοκτησίας των καπνοβιομηχάνων λαμβάνονται δεόντως υπόψη.(27) Η χρησιμοποίηση επάνω στις συσκευασίες προϊόντων καπνού χαρακτηρισμών, όπως "low tar", "light", "ultra light", "mild", ονομάτων, εικόνων και παραστατικών ή άλλων ενδείξεων, ενδέχεται να παραπλανήσει τον καταναλωτή δημιουργώντας την εσφαλμένη εντύπωση ότι τα προϊόντα αυτά είναι λιγότερο βλαβερά και να προκαλέσει αλλαγές στην κατανάλωση. Τα επίπεδα των εισπνεόμενων ουσιών εξαρτώνται όχι μόνον από τις ποσότητες ορισμένων ουσιών που περιέχονται στο προϊόν πριν από την κατανάλωση, αλλά και από τη συμπεριφορά του καπνιστή και τον εθισμό. Το θέμα αυτό δεν αντικατοπτρίζεται στη χρησιμοποίηση τέτοιων όρων και έτσι μπορεί να υπονομεύσει τις απαιτήσεις επισήμανσης οι οποίες καθορίζονται στην παρούσα οδηγία. Προκειμένου να διασφαλισθεί η ομαλή λειτουργία της εσωτερικής αγοράς και δεδομένης της εξέλιξης των προτεινόμενων διεθνών κανόνων, θα πρέπει να προβλεφθεί η απαγόρευση αυτής της χρησιμοποίησης σε κοινοτικό επίπεδο, παρέχοντας επαρκή χρόνο για την εισαγωγή του εν λόγω κανόνα.(28) Η οδηγία 89/622/ΕΟΚ απαγόρευσε την πώληση στα κράτη μέλη ορισμένων τύπων καπνού που λαμβάνονται από το στόμα. Το άρθρο 151 της πράξης προσχώρησης της Αυστρίας, της Φινλανδίας και της Σουηδίας παρέχει στο Βασίλειο της Σουηδίας παρέκκλιση από τις διατάξεις της εν λόγω οδηγίας όσον αφορά το θέμα αυτό.(29) Η τεχνική και επιστημονική πρόοδος στον τομέα των προϊόντων καπνού επιβάλλουν την τακτική επαναξιολόγηση των διατάξεων της παρούσας οδηγίας και την εφαρμογή της στα κράτη μέλη. Για τον σκοπό αυτό, θα πρέπει να προβλεφθεί διαδικασία για την εκπόνηση τακτικών εκθέσεων από την Επιτροπή, βασισμένων σε επιστημονικά και τεχνικά δεδομένα. Στο πλαίσιο αυτό, ορισμένα δεδομένα πρέπει να εξετάζονται ειδικότερα.(30) Όσον αφορά τον καθορισμό των μέγιστων περιεκτικοτήτων, πρέπει να εξεταστούν, αφενός, η σκοπιμότητα μεταγενέστερης μείωσης των καθορισθεισών περιεκτικοτήτων, και ιδίως η σχέση μεταξύ των περιεκτικοτήτων αυτών, και, αφετέρου, η θέσπιση σχετικών προτύπων για τα προϊόντα εκτός των τσιγάρων, ιδίως για τον καπνό για στρίψιμο.(31) Όσον αφορά τα προϊόντα καπνού, πλην των τσιγάρων, τα πρότυπα και οι μέθοδοι μετρήσεως πρέπει να αναπτυχθούν σε κοινοτικό επίπεδο και, για το σκοπό αυτό, θα πρέπει να ζητηθεί από την Επιτροπή η υποβολή κατάλληλων προτάσεων.(32) Όσον αφορά τα λοιπά συστατικά, μεταξύ των οποίων και τα πρόσθετα, θα πρέπει να εξετασθεί, ενόψει μεταγενέστερης εναρμόνισης, η δυνατότητα κατάρτισης κοινού καταλόγου.(33) Το μέγεθος της εσωτερικής αγοράς προϊόντων καπνού και η αυξανόμενη τάση των καπνοβιομηχάνων να συγκεντρώνουν την παραγωγή τους για το σύνολο της Κοινότητας σε έναν μικρό μόνο αριθμό παραγωγικών εγκαταστάσεων στα κράτη μέλη, οδηγούν στο συμπέρασμα ότι τα νομοθετικά μέτρα για την επίτευξη της ομαλής λειτουργίας της εσωτερικής αγοράς των προϊόντων καπνού πρέπει να λαμβάνονται σε κοινοτικό και όχι σε εθνικό επίπεδο.(34) Η λειτουργία κοινής οργάνωσης αγοράς ακατέργαστου καπνού θα αποτελέσει το αντικείμενο έκθεσης της Επιτροπής προς το Ευρωπαϊκό Κοινοβούλιο και το Συμβούλιο το 2002(8). Η Επιτροπή δήλωσε ότι η εν λόγω έκθεση θα εξετάσει επίσης το ζήτημα της ενσωμάτωσης προβληματισμών που αφορούν τη δημόσια υγεία, συμπεριλαμβανομένων των προτύπων που καθορίζονται στην παρούσα οδηγία, σε άλλες κοινοτικές πολιτικές, όπως απαιτείται δυνάμει του άρθρου 152 της συνθήκης.(35) Για την εφαρμογή της παρούσας οδηγίας, θα πρέπει να προβλεφθεί ο καθορισμός προθεσμιών που θα επιτρέπουν, αφενός, την ολοκλήρωση με τη μέγιστη αποτελεσματικότητα της διαδικασίας μεταστροφής που άρχισε ήδη με την οδηγία 90/239/ΕΟΚ και, αφετέρου, την προσαρμογή των καταναλωτών και των καπνοβιομηχάνων σε προϊόντα με χαμηλότερη περιεκτικότητα πίσσας, νικοτίνης και μονοξειδίου του άνθρακα.(36) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(9).(37) Η παρούσα οδηγία ισχύει υπό την επιφύλαξη των προθεσμιών εντός των οποίων τα κράτη μέλη οφείλουν να μεταφέρουν στην εθνική νομοθεσία και να εφαρμόσουν τις οδηγίες που αναφέρονται στο παράρτημα ΙΙ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣκοπόςΣκοπός της παρούσας οδηγίας είναι η προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη μέγιστη περιεκτικότητα των τσιγάρων σε πίσσα, σε νικοτίνη και σε μονοξείδιο του άνθρακα, τις προειδοποιήσεις οι οποίες αφορούν την υγεία και άλλες ενδείξεις που πρέπει να αναγράφονται στις μονάδες συσκευασίας των προϊόντων καπνού, καθώς και ορισμένα μέτρα τα οποία αφορούν τα συστατικά και την περιγραφή των προϊόντων καπνού, λαμβάνοντας ως βάση υψηλό επίπεδο προστασίας της υγείας.Άρθρο 2ΟρισμοίΓια τους σκοπούς της παρούσας οδηγίας, νοούνται ως:1. "προϊόντα καπνού": τα προϊόντα που προορίζονται για κάπνισμα, εισπνοή, μύζηση ή μάσημα, εφόσον αποτελούνται, έστω εν μέρει, από καπνό γενετικώς τροποποιημένο ή μη·2. "πίσσα": το συμπύκνωμα άνυδρου, σε φυσική κατάσταση καπνού, άνευ νικοτίνης·3. "νικοτίνη": τα νικοτινικά αλκαλοειδή·4. "καπνός που λαμβάνεται από το στόμα": όλα τα προϊόντα τα οποία προορίζονται για λήψη από το στόμα, εξαιρουμένων εκείνων που προορίζονται για κάπνισμα ή μάσημα, και τα οποία αποτελούνται εξ ολοκλήρου ή εν μέρει από καπνό, με τη μορφή σκόνης ή λεπτών σωματιδίων ή κάθε συνδυασμός αυτών των μορφών -ιδίως αυτά που συσκευάζονται σε φακελάκια μιας δόσης ή σε πορώδη φακελάκια- ή σε μορφή που παραπέμπει σε τρόφιμα·5. "συστατικό": οποιαδήποτε ουσία ή οποιοδήποτε στοιχείο, εκτός από τα φύλλα και άλλα φυσικά ή μη μεταποιημένα μέρη του φυτού του καπνού, που χρησιμοποιούνται κατά την παραγωγή ή την παρασκευή ενός προϊόντος καπνού και εξακολουθούν να υπάρχουν στο τελικό προϊόν, έστω και με αλλαγμένη μορφή, συμπεριλαμβανομένου του τσιγαρόχαρτου, του φίλτρου, των μελανιών και της συγκολλητικής ύλης.Άρθρο 3Τσιγάρα: μέγιστη περιεκτικότητα σε πίσσα, σε νικοτίνη και σε μονοξείδιο του άνθρακα1. Από την 1η Ιανουαρίου 2004, τα τσιγάρα που τίθενται σε ελεύθερη κυκλοφορία, διατίθενται στο εμπόριο ή παράγονται στα κράτη μέλη δεν μπορούν να έχουν περιεκτικότητα που να υπερβαίνει:- τα 10 mg ανά τσιγάρο όσον αφορά την πίσσα,- το 1 mg ανά τσιγάρο όσον αφορά τη νικοτίνη,- τα 10 mg ανά τσιγάρο όσον αφορά το μονοξείδιο του άνθρακα.2. Κατά παρέκκλιση της ημερομηνίας που αναφέρεται στην παράγραφο 1, όσον αφορά τα τσιγάρα που παρασκευάζονται στην Ευρωπαϊκή Κοινότητα, αλλά προορίζονται για εξαγωγή, τα κράτη μέλη μπορούν να εφαρμόζουν τις οριακές περιεκτικότητες που προβλέπονται στο παρόν άρθρο από την 1η Ιανουαρίου 2005, αλλά υποχρεούνται οπωσδήποτε να τις εφαρμόζουν από την 1η Ιανουαρίου 2007 το αργότερο.3. Για την Ελληνική Δημοκρατία, ως προσωρινή παρέκκλιση, η ημερομηνία θέσης σε εφαρμογή της μέγιστης περιεκτικότητας σε πίσσα των τσιγάρων που παράγονται και διατίθενται στο εμπόριο στην επικράτειά της, όπως αναφέρεται στην παράγραφο 1, είναι η 1η Ιανουαρίου 2007.Άρθρο 4Μέθοδοι μέτρησης1. Οι περιεκτικότητες των τσιγάρων σε πίσσα, νικοτίνη και μονοξείδιο του άνθρακα, μετρούνται βάσει των προτύπων ISO 4387 για την πίσσα, ISO 10315 για τη νικοτίνη και ISO 8454 για το μονοξείδιο του άνθρακα.Η ακρίβεια των ενδείξεων στα πακέτα όσον αφορά την πίσσα και τη νικοτίνη ελέγχεται σύμφωνα με το πρότυπο ISO 8243.2. Οι δοκιμές που αναφέρονται στην παράγραφο 1 πραγματοποιούνται ή ελέγχονται σε εργαστήρια δοκιμών, εγκεκριμένα και ελεγχόμενα από τις αρμόδιες αρχές των κρατών μελών.Τα κράτη μέλη διαβιβάζουν στην Επιτροπή, μέχρι τις 30 Σεπτεμβρίου 2002, και με την ευκαιρία κάθε τροποποίησης, κατάλογο των εγκεκριμένων εργαστηρίων, καθορίζοντας τα κριτήρια που χρησιμοποιούνται για την έγκριση και τις μεθόδους εποπτείας που εφαρμόζονται.3. Τα κράτη μέλη μπορούν επίσης να απαιτούν από τους καπνοβιομηχάνους ή τους εισαγωγείς καπνού να πραγματοποιούν κάθε άλλη δοκιμή επιβαλλόμενη από τις αρμόδιες εθνικές αρχές προκειμένου να υπολογιστεί η περιεκτικότητα άλλων ουσιών που παράγονται από τα προϊόντα καπνού τους ανά μάρκα και τύπο και να εκτιμηθούν οι συνέπειες αυτών των ουσιών για την υγεία, λαμβάνοντας υπόψη, μεταξύ άλλων, και τον κίνδυνο εθισμού που συνεπάγονται. Τα κράτη μέλη μπορούν επίσης να απαιτούν οι δοκιμές αυτές να πραγματοποιούνται ή να ελέγχονται στα εγκεκριμένα εργαστήρια δοκιμών, όπως αναφέρεται στην παράγραφο 2.4. Τα αποτελέσματα των δοκιμών που πραγματοποιούνται σύμφωνα με τις διατάξεις της παραγράφου 3, υποβάλλονται στις οικείες εθνικές αρχές σε ετήσια βάση. Τα κράτη μέλη δύνανται να προβλέπουν ότι τα αποτελέσματα των δοκιμών κοινοποιούνται σε πιο αραιά χρονικά διαστήματα, εάν οι προδιαγραφές του προϊόντος δεν έχουν μεταβληθεί. Τα κράτη μέλη ενημερώνονται για τις τυχόν μεταβολές των εν λόγω προδιαγραφών του προϊόντος.Τα κράτη μέλη εξασφαλίζουν τη διάδοση, με κάθε κατάλληλο μέσο, των πληροφοριών που υποβάλλονται σύμφωνα με το παρόν άρθρο, προκειμένου να ενημερώνονται οι καταναλωτές, λαμβάνοντας υπόψη, όπου χρειάζεται, τις πληροφορίες που αποτελούν εμπορικό απόρρητο.5. Τα κράτη μέλη διαβιβάζουν κατ' έτος στην Επιτροπή όλα τα στοιχεία και τις πληροφορίες που υποβάλλονται σύμφωνα με το παρόν άρθρο, η οποία τα λαμβάνει υπόψη κατά την εκπόνηση της έκθεσης που αναφέρεται στο άρθρο 11.Άρθρο 5Σήμανση1. Οι περιεκτικότητες των τσιγάρων σε πίσσα, σε νικοτίνη και σε μονοξείδιο του άνθρακα, οι οποίες μετρούνται σύμφωνα με το άρθρο 4, τυπώνονται σε μια από τις πλάγιες όψεις του πακέτου τσιγάρων, στην επίσημη γλώσσα ή γλώσσες του κράτους μέλους στο οποίο το προϊόν διατίθεται στο εμπόριο, έτσι ώστε να καλύπτεται τουλάχιστον το 10 % της αντίστοιχης επιφάνειας.Το ποσοστό αυτό αυξάνεται σε 12 % για τα κράτη μέλη με δύο επίσημες γλώσσες και σε 15 % για τα κράτη μέλη με τρεις επίσημες γλώσσες.2. Κάθε μονάδα συσκευασίας προϊόντων καπνού, εκτός από τα προϊόντα καπνού που λαμβάνονται από το στόμα και άλλα μη καπνιζόμενα προϊόντα καπνού, πρέπει να φέρει τις ακόλουθες προειδοποιήσεις:α) Γενικές προειδοποιήσεις:1. "Το κάπνισμα σκοτώνει" ή "Το κάπνισμα μπορεί να σκοτώσει".2. "Το κάπνισμα βλάπτει σοβαρά εσάς και τους γύρω σας".Οι γενικές προειδοποιήσεις που αναφέρονται ανωτέρω εναλλάσσονται κατά τρόπον ώστε να διασφαλίζεται η τακτική τους εμφάνιση. Η προειδοποίηση τυπώνεται στην πιο ορατή επιφάνεια της μονάδας συσκευασίας και σε κάθε εξωτερική συσκευασία, εκτός του διαφανούς περιτυλίγματος, που χρησιμοποιείται στη λιανική πώληση του προϊόντος.β) Μια συμπληρωματική προειδοποίηση η οποία λαμβάνεται από τον κατάλογο του παραρτήματος Ι.Οι προαναφερόμενες συμπληρωματικές προειδοποιήσεις εναλλάσσονται κατά τρόπο που να εξασφαλίζει την τακτική εμφάνισή τους.Η προειδοποίηση αυτή τυπώνεται στην άλλη περισσότερο ορατή επιφάνεια της μονάδας συσκευασίας και σε κάθε εξωτερική συσκευασία, εκτός του διαφανούς περιτυλίγματος, που χρησιμοποιείται στη λιανική πώληση του προϊόντος.Τα κράτη μέλη μπορούν να καθορίσουν τη θέση των προειδοποιήσεων στις επιφάνειες αυτές ανάλογα με τις γλωσσικές απαιτήσεις.3. Η Επιτροπή, μόλις τούτο καταστεί εφικτό και σε κάθε περίπτωση όχι αργότερα από τις 31 Δεκεμβρίου 2002, σύμφωνα με τη διαδικασία του άρθρου 10 παράγραφος 2, θεσπίζει κανόνες για τη χρήση έγχρωμων φωτογραφιών ή άλλων εικονογραφήσεων που παριστάνουν και επεξηγούν τις συνέπειες του καπνίσματος για την υγεία, προκειμένου να εξασφαλισθεί ότι δεν υπονομεύονται οι διατάξεις της εσωτερικής αγοράς.Όταν τα κράτη μέλη απαιτούν συμπληρωματικές προειδοποιήσεις υπό μορφή έγχρωμων φωτογραφιών ή άλλων εικονογραφήσεων, αυτές συμφωνούν με τους προαναφερθέντες κανόνες.4. Τα προϊόντα καπνού που λαμβάνονται από το στόμα και η διάθεση των οποίων επιτρέπεται στο εμπόριο δυνάμει του άρθρου 8 και τα μη καπνιζόμενα προϊόντα καπνού, φέρουν την ακόλουθη προειδοποίηση: "Αυτό το προϊόν καπνού μπορεί να βλάψει την υγεία σας και προκαλεί εξάρτηση".Η προειδοποίηση αυτή τυπώνεται στην περισσότερο ορατή επιφάνεια της μονάδας συσκευασίας και σε κάθε εξωτερική συσκευασία, εκτός του διαφανούς περιτυλίγματος, η οποία χρησιμοποιείται στη λιανική πώληση του προϊόντος.Τα κράτη μέλη μπορούν να καθορίσουν τη θέση της προειδοποίησης στην επιφάνεια αυτή ανάλογα με τις γλωσσικές απαιτήσεις.5. Η γενική προειδοποίηση που απαιτείται σύμφωνα με την παράγραφο 2 στοιχείο α) και η προειδοποίηση για τα μη καπνιζόμενα προϊόντα καπνού και τα προϊόντα καπνού που λαμβάνονται από το στόμα, τα οποία αναφέρονται στην παράγραφο 4, καλύπτουν τουλάχιστον το 30 % της εξωτερικής επιφάνειας της αντίστοιχης πλευράς της μονάδας συσκευασίας καπνού στην οποία τυπώνονται. Το ποσοστό αυτό αυξάνεται σε 32 % για τα κράτη μέλη με δύο επίσημες γλώσσες και σε 35 % για τα κράτη μέλη με τρεις επίσημες γλώσσες. Η συμπληρωματική προειδοποίηση που αναφέρεται στην παράγραφο 2 στοιχείο β) καλύπτει τουλάχιστον το 40 % της εξωτερικής επιφάνειας της αντίστοιχης πλευράς της ατομικής συσκευασίας του καπνού στην οποία τυπώνεται. Το ποσοστό αυτό αυξάνεται σε 45 % για τα κράτη μέλη με δύο επίσημες γλώσσες και σε 50 % για τα κράτη μέλη με τρεις επίσημες γλώσσες.Ωστόσο, όσον αφορά τις μονάδες συσκευασίας που προορίζονται για προϊόντα εκτός των τσιγάρων, η πιο ορατή επιφάνεια των οποίων υπερβαίνει τα 75 cm2, οι προειδοποιήσεις που αναφέρονται στην παράγραφο 2 καλύπτουν τουλάχιστον 22,5 cm2 σε κάθε επιφάνεια. Το μέγεθος αυτό αυξάνεται σε 24 cm2 για τα κράτη μέλη με δύο επίσημες γλώσσες και σε 26,25 cm2 για τα κράτη μέλη με τρεις επίσημες γλώσσες.6. Το κείμενο των προειδοποιήσεων και οι ενδείξεις της περιεκτικότητας που απαιτούνται από το παρόν άρθρο:α) τυπώνονται με έντονα μαύρα στοιχεία τύπου Helvetica σε άσπρο φόντο. Ανάλογα με τις γλωσσικές απαιτήσεις, τα κράτη μέλη μπορούν να επιλέγουν το μέγεθος των στοιχείων, υπό τον όρο ότι το μέγεθος των στοιχείων που καθορίζεται στη νομοθεσία τους είναι τέτοιο ώστε να καλύπτεται όσο το δυνατόν μεγαλύτερο μέρος της επιφάνειας η οποία διατίθεται στο απαιτούμενο κείμενο·β) γράφονται με μικρά γράμματα, εκτός από το αρχικό γράμμα του μηνύματος καθώς και, όταν απαιτείται, σύμφωνα με τους κανόνες της γραμματικής·γ) τοποθετούνται στο κέντρο της επιφάνειας όπου πρέπει να τυπωθεί το κείμενο και, παράλληλα, προς το επάνω άκρο του πακέτου·δ) για τα προϊόντα εκτός από αυτά που αναφέρονται στην παράγραφο 4, περιβάλλονται από μαύρο περίγραμμα ελάχιστου πάχους 3 mm και μέγιστου 4 mm, το οποίο δεν ενοχλεί από καμία άποψη την ανάγνωση της προειδοποίησης ή των πληροφοριών που παρέχονται·ε) τυπώνονται στην επίσημη ή τις επίσημες γλώσσες του κράτους μέλους στο οποίο το προϊόν διατίθεται στο εμπόριο.7. Τα κείμενα που ορίζονται στο παρόν άρθρο δεν επιτρέπεται να τυπώνονται επάνω στην ταινία φόρου της μονάδας συσκευασίας. Τα κείμενα αυτά τυπώνονται κατά τρόπον ώστε να μην αποσπώνται και να είναι ανεξίτηλα και δεν πρέπει να κρύβονται, να καλύπτονται ή να διακόπτονται με κανένα τρόπο από άλλες ενδείξεις ή εικόνες, ούτε από το άνοιγμα του πακέτου. Τα κείμενα για τα προϊόντα καπνού, εκτός των τσιγάρων, μπορούν να προσαρτώνται με αυτοκόλλητες ετικέτες, αρκεί αυτές να είναι αναπόσπαστες.8. Τα κράτη μέλη μπορούν να προβλέπουν ότι οι προειδοποιήσεις που αναφέρονται στις παραγράφους 2 και 3 συνοδεύονται από την ένδειξη, εκτός του πλαισίου που προβλέπεται για τις προειδοποιήσεις, της αρχής που τις συνέταξε.9. Για να εξασφαλίζονται η εξακρίβωση και η ανιχνευσιμότητα του προϊόντος, το προϊόν καπνού πρέπει να σημαίνεται με κάθε κατάλληλο τρόπο, με τον αριθμό της παρτίδας ή αντίστοιχο τρόπο, στη μονάδα συσκευασίας ώστε να μπορούν να καθοριστούν ο τόπος και ο χρόνος της παρασκευής.Τα τεχνικά μέτρα για την εφαρμογή της παρούσας διάταξης, θεσπίζονται σύμφωνα με τη διαδικασία του άρθρου 10 παράγραφος 2.Άρθρο 6Άλλες πληροφορίες για το προϊόν1. Τα κράτη μέλη απαιτούν από όλους τους καπνοβιομηχάνους και εισαγωγείς προϊόντων καπνού να τους υποβάλουν κατάλογο όλων των συστατικών που χρησιμοποιούνται στην παραγωγή των προϊόντων καπνού τους ανά μάρκα και τύπο, καθώς και των ποσοτήτων των συστατικών αυτών.Ο κατάλογος συνοδεύεται από δήλωση που εκθέτει τους λόγους για τους οποίους συμπεριλαμβάνονται τα εν λόγω συστατικά στα προϊόντα καπνού. Αναφέρει τη λειτουργία και την κατηγορία τους. Ο κατάλογος συνοδεύεται επίσης από τα τοξικολογικά στοιχεία τα οποία διαθέτει ο κατασκευαστής ή εισαγωγέας όσον αφορά αυτά τα συστατικά πριν και μετά την καύση, όπως ενδείκνυται, αναφέροντας ιδιαίτερα τις επιπτώσεις τους στην υγεία και λαμβάνοντας υπόψη, μεταξύ άλλων, τους κινδύνους εθισμού. Ο κατάλογος καθορίζεται με φθίνουσα σειρά βάρους κάθε συστατικού που περιλαμβάνει το προϊόν.Οι πληροφορίες που αναφέρονται στο πρώτο εδάφιο παρέχονται σε ετήσια βάση, και για πρώτη φορά το αργότερο μέχρι τις 31 Δεκεμβρίου 2002.2. Τα κράτη μέλη εξασφαλίζουν τη διάδοση, με κάθε κατάλληλο μέσο, των πληροφοριών που παρέχονται σύμφωνα με το παρόν άρθρο, με σκοπό την ενημέρωση των καταναλωτών. Ωστόσο, λαμβάνεται δεόντως υπόψη, η προστασία των πληροφοριών για συγκεκριμένο τύπο προϊόντος, οι οποίες αποτελούν εμπορικό απόρρητο.3. Τα κράτη μέλη διασφαλίζουν ότι ο κατάλογος των συστατικών για κάθε προϊόν, ο οποίος αναφέρει την πίσσα, τη νικοτίνη και το μονοξείδιο του άνθρακα, δημοσιοποιείται.4. Τα κράτη μέλη διαβιβάζουν κατ' έτος στην Επιτροπή όλα τα στοιχεία και τις πληροφορίες που υποβάλλονται σύμφωνα με το παρόν άρθρο, η οποία τα λαμβάνει υπόψη κατά την εκπόνηση της έκθεσης που αναφέρεται στο άρθρο 11.Άρθρο 7Περιγραφή του προϊόντοςΑπό τις 30 Σεπτεμβρίου 2003 και με την επιφύλαξη του άρθρου 5 παράγραφος 1, τα κείμενα, ονόματα, εμπορικά σήματα και απεικονίσεις ή άλλα σημεία που υποδεικνύουν ότι ένα συγκεκριμένο προϊόν καπνού είναι λιγότερο επιβλαβές από άλλα, δεν χρησιμοποιούνται για τη συσκευασία προϊόντων καπνού.Άρθρο 8Καπνός που λαμβάνεται από το στόμαΤα κράτη μέλη απαγορεύουν την κυκλοφορία στην αγορά του καπνού που λαμβάνεται από το στόμα, με την επιφύλαξη του άρθρου 151 της πράξης προσχώρησης της Αυστρίας, της Φινλανδίας και της Σουηδίας.Άρθρο 9Μέτρα προσαρμογήςΗ Επιτροπή, σύμφωνα με τη διαδικασία που προβλέπεται στο άρθρο 10 παράγραφος 2, προσαρμόζει στην επιστημονική και τεχνική πρόοδο:α) τις μεθόδους μέτρησης που προβλέπονται στο άρθρο 4 και τους σχετικούς ορισμούς·β) τις προειδοποιήσεις σχετικά με την υγεία οι οποίες πρέπει να αναγράφονται στις μονάδες συσκευασίας των προϊόντων καπνού και περιλαμβάνονται στο παράρτημα Ι, καθώς και τη συχνότητα εναλλαγής τους·γ) τη σήμανση για τους σκοπούς εξακρίβωσης και ανίχνευσης προϊόντων καπνού.Άρθρο 10Διαδικασία της κανονιστικής επιτροπής1. Η Επιτροπή επικουρείται από επιτροπή.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.Άρθρο 11ΈκθεσηΤο αργότερο έως τις 31 Δεκεμβρίου 2004 και στη συνέχεια ανά διετία, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση σχετικά με την εφαρμογή της παρούσας οδηγίας.Για την κατάρτιση της έκθεσης που αναφέρεται στο πρώτο εδάφιο, η Επιτροπή επικουρείται από επιστημονικούς και τεχνικούς εμπειρογνώμονες προκειμένου να διαθέτει όλες τις αναγκαίες πληροφορίες.Κατά την υποβολή της πρώτης έκθεσης, η Επιτροπή υποδεικνύει, ιδίως, τα στοιχεία τα οποία θα πρέπει να επανεξεταστούν ή να αναπτυχθούν περαιτέρω, λαμβανομένων υπόψη των εξελίξεων όσον αφορά τις επιστημονικές και τεχνικές γνώσεις, μεταξύ άλλων της αναπτύξεως διεθνώς συμφωνημένων κανόνων και προτύπων σχετικά με τα προϊόντα, δίνοντας ιδιαίτερη προσοχή:- σε μια μεταγενέστερη μείωση των μέγιστων περιεκτικοτήτων που προβλέπονται στο άρθρο 3 παράγραφος 1,- στην ενδεχόμενη σχέση μεταξύ αυτών των περιεκτικοτήτων,- στις βελτιώσεις των προειδοποιήσεων για την υγεία, σε ό,τι αφορά το μέγεθος της επιφάνειας που καλύπτουν, τη θέση που κατέχουν και τον τρόπο διατύπωσής τους,- σε νέες επιστημονικές και τεχνικές πληροφορίες σχετικά με την επισήμανση και την εκτύπωση επάνω στα πακέτα των τσιγάρων, φωτογραφιών ή άλλων εικονογραφήσεων που απεικονίζουν και εξηγούν τις συνέπειες του καπνίσματος για την υγεία,- στις μεθόδους για μια πιο ρεαλιστική αξιολόγηση και ρύθμιση της έκθεσης σε τοξικές ουσίες και της βλάβης της υγείας,- στην αξιολόγηση των συμπτωμάτων εθισμού των συστατικών που προκαλούν τον εθισμό,- στην αξιολόγηση των προϊόντων καπνού που ενδεχομένως προξενούν μικρότερη βλάβη στην υγεία,- στην ανάπτυξη τυποποιημένων μεθόδων δοκιμής για τη μέτρηση των επιπέδων περιεκτικότητας των συστατικών στον καπνό των τσιγάρων, με εξαίρεση την πίσσα, τη νικοτίνη και το μονοξείδιο του άνθρακα,- στα τοξικολογικά δεδομένα που πρέπει να ζητούνται από τους παραγωγούς όσον αφορά τα συστατικά αυτά, καθώς και τον τρόπο με τον οποίο θα πρέπει να μετρούνται, προκειμένου οι κρατικές υγειονομικές υπηρεσίες να αξιολογούν τη χρήση τους,- στη θέσπιση προδιαγραφών σχετικά με τα άλλα προϊόντα εκτός των τσιγάρων, ιδίως τον καπνό για στρίψιμο.Στην έκθεση εξετάζεται επίσης η σχέση μεταξύ των απαιτήσεων σήμανσης που προβλέπονται στο άρθρο 5 και της συμπεριφοράς των καταναλωτών. Η εν λόγω έκθεση συνοδεύεται από προτάσεις τροποποίησης της παρούσας οδηγίας που κρίνει αναγκαίες η Επιτροπή για την προσαρμογή της στις εξελίξεις του τομέα των προϊόντων καπνού, στο βαθμό που είναι απαραίτητο για την καθιέρωση και τη λειτουργία της εσωτερικής αγοράς, λαμβάνοντας υπόψη τις τυχόν νέες εξελίξεις που βασίζονται σε επιστημονικά στοιχεία και στην εξέλιξη των προδιαγραφών προϊόντος που έχουν συμφωνηθεί διεθνώς.Άρθρο 12Κοινός κατάλογος συστατικώνΣτο πλαίσιο της πρώτης έκθεσης που αναφέρεται στο άρθρο 11, το αργότερο μέχρι τις 31 Δεκεμβρίου 2004, και ενόψει της ομαλής λειτουργίας της εσωτερικής αγοράς, η Επιτροπή καλείται να υποβάλει, με βάση τις παρεχόμενες δυνάμει του άρθρου 6 πληροφορίες, πρόταση για κοινό κατάλογο συστατικών που επιτρέπονται στα προϊόντα καπνού, λαμβάνοντας υπόψη, μεταξύ άλλων, τον κίνδυνο εθισμού που συνεπάγονται.Άρθρο 13Εισαγωγή, πώληση και κατανάλωση προϊόντων καπνού1. Τα κράτη μέλη δεν μπορούν, για λόγους σχετικούς με τον περιορισμό της περιεκτικότητας των τσιγάρων σε πίσσα, σε νικοτίνη ή σε μονοξείδιο του άνθρακα, με τις προειδοποιήσεις που αφορούν την υγεία και άλλες ενδείξεις ή με άλλες απαιτήσεις της παρούσας οδηγίας, να απαγορεύουν ή να περιορίζουν την εισαγωγή, την πώληση ή την κατανάλωση προϊόντων καπνού τα οποία είναι σύμφωνα με την παρούσα οδηγία, με εξαίρεση τα ληφθέντα μέτρα με σκοπό την επαλήθευση των στοιχείων που προβλέπονται από το άρθρο 4.2. Η παρούσα οδηγία δεν θίγει το δικαίωμα των κρατών μελών να διατηρούν ή να θεσπίζουν, σύμφωνα με τη συνθήκη, περισσότερο αυστηρούς κανόνες σχετικά με την παραγωγή, την εισαγωγή, την πώληση και την κατανάλωση προϊόντων καπνού τους οποίους κρίνουν αναγκαίους για την προστασία της δημόσιας υγείας, εφόσον οι κανόνες αυτοί δεν θίγουν τους κανόνες που θεσπίζει η παρούσα οδηγία.3. Ειδικότερα, τα κράτη μέλη δύνανται να προβλέπουν την απαγόρευση, όσο εκκρεμεί η σύνταξη του κοινού καταλόγου συστατικών που αναφέρεται στο άρθρο 12, της χρήσης συστατικών που συντελούν στην αύξηση των ιδιοτήτων εθισμού των προϊόντων καπνού.Άρθρο 14Εφαρμογή1. Με την επιφύλαξη του άρθρου 15 πρώτο εδάφιο, τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Σεπτεμβρίου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.2. Τα προϊόντα που δεν είναι σύμφωνα με τις διατάξεις της παρούσας οδηγίας μπορούν να εξακολουθήσουν να διατίθενται στο εμπόριο κατά την διάρκεια ενός έτους μετά την ημερομηνία που αναφέρεται στην παράγραφο 1.3. Κατά παρέκκλιση της παραγράφου 2, τα προϊόντα πλην των τσιγάρων που δεν πληρούν τις διατάξεις της παρούσας οδηγίας μπορούν να συνεχίσουν να διατίθενται σε εμπορία δύο έτη μετά την αναφερόμενη στην παράγραφο 1 ημερομηνία.4. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 15ΚατάργησηΟι οδηγίες 89/622/ΕΟΚ και 90/239/ΕΟΚ καταργούνται, με την επιφύλαξη των υποχρεώσεων των κρατών μελών σχετικά με τις προθεσμίες για την μεταφορά στην εθνική τους νομοθεσία και την εφαρμογή των οδηγιών που απαριθμούνται στο παράρτημα ΙΙ.Οι παραπομπές στις οδηγίες που καταργούνται νοούνται ως παραπομπές στην παρούσα οδηγία σύμφωνα με τον πίνακα αντιστοιχιών του παραρτήματος ΙΙΙ.Άρθρο 16Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 17ΠαραλήπτεςΗ παρούσα οδηγία απευθύνεται στα κράτη μέλη.Λουξεμβούργο, 5 Ιουνίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςL. Engqvist(1) ΕΕ C 150 E της 30.5.2000, σ. 43 και ΕΕ C 337 Ε της 28.11.2000, σ. 177.(2) ΕΕ C 140 της 18.5.2000, σ. 24.(3) ΕΕ C 226 της 8.8.2000, σ. 5.(4) Γνώμη του Ευρωπαϊκού Κοινοβουλίου της 14ης Ιουνίου 2000 (ΕΕ C 67 της 1.3.2001, σ. 150), κοινή θέση του Συμβουλίου της 31ης Ιουλίου 2000 (ΕΕ C 300 της 20.10.2000, σ. 49) και απόφαση του Ευρωπαϊκού Κοινοβουλίου της 13ης Δεκεμβρίου 2000 (δεν δημοσιεύθηκε ακόμα στην Επίσημη Εφημερίδα). Απόφαση του Ευρωπαϊκού Κοινοβουλίου της 15ης Μαΐου 2001 και απόφαση του Συμβουλίου της 14ης Μαΐου 2001.(5) ΕΕ L 359 της 8.12.1989, σ. 1.(6) ΕΕ L 158 της 11.6.1992, σ. 30.(7) ΕΕ L 137 της 30.5.1990, σ. 36.(8) Άρθρο 26 του κανονισμού (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού (ΕΕ L 215 της 30.7.1992, σ. 70), όπως τροποποιήθηκε από τον κανονισμό (ΕΚ) αριθ. 1636/98 (ΕΕ L 210 της 28.7.1998, σ. 23).(9) ΕΕ L 184 της 17.7.1999, σ. 23.ΠΑΡΑΡΤΗΜΑ ΙΚατάλογος συμπληρωματικών προειδοποιήσεων[που αναφέρονται στο άρθρο 5 παράγραφος 2 στοιχείο β)]1. Οι καπνιστές πεθαίνουν πρόωρα.2. Το κάπνισμα αποφράσσει τις αρτηρίες και προκαλεί έμφραγμα και εγκεφαλικά επεισόδια.3. Το κάπνισμα προκαλεί θανατηφόρο καρκίνο των πνευμόνων.4. Το κάπνισμα κατά τη διάρκεια της εγκυμοσύνης μπορεί να βλάψει την υγεία του παιδιού σας.5. Προστατέψτε τα παιδιά: μην τα αναγκάζετε να αναπνέουν τον καπνό σας.6. Ο γιατρός σας ή ο φαρμακοποιός σας μπορούν να σας βοηθήσουν να κόψετε το κάπνισμα.7. Το κάπνισμα είναι εξαιρετικά εθιστικό, μην το αρχίσετε.8. Το σταμάτημα του καπνίσματος μειώνει τον κίνδυνο θανατηφόρων καρδιαγγειακών και πνευμονικών παθήσεων.9. Το κάπνισμα μπορεί να προκαλέσει αργό και επώδυνο θάνατο.10. Ζητείστε βοήθεια για να σταματήσετε το κάπνισμα: (αριθμός τηλεφώνου/ταχυδρομική διεύθυνση/διεύθυνση Διαδικτύου/συμβουλευτείτε το γιατρό/φαρμακοποιό σας).11. Το κάπνισμα μπορεί να μειώσει τη ροή του αίματος και να προκαλέσει ανικανότητα.12. Το κάπνισμα προκαλεί γήρανση του δέρματος.13. Το κάπνισμα μπορεί να βλάψει το σπέρμα και μειώνει τη γονιμότητα.14. Ο καπνός περιέχει βενζόλιο, νιτροζαμίνες, φορμαλδεΰδη και υδροκυάνιο.ΠΑΡΑΡΤΗΜΑ IIΠροθεσμίες για τη μεταφορά στην εθνική νομοθεσία και την εφαρμογή των καταργουμένων οδηγιών(που αναφέρονται στο άρθρο 15)>ΘΕΣΗ ΠΙΝΑΚΑ>ΠΑΡΑΡΤΗΜΑ IIIΠΙΝΑΚΑΣ ΑΝΤΙΣΤΟΙΧΙΩΝ>ΘΕΣΗ ΠΙΝΑΚΑ>Δηλώσεις της ΕπιτροπήςΣχετικά με την αιτιολογική σκέψη 19Η Επιτροπή θα εξετάσει τις πτυχές της πώλησης προϊόντων καπνού μέσω μηχανημάτων αυτόματης πώλησης που άπτονται της προστασίας της δημόσιας υγείας και του καταναλωτή, βάσει των διατάξεων των άρθρων 152 και 153 της συνθήκης. Το ζήτημα αυτό αποτελεί επίσης αντικείμενο των εν εξελίξει διαπραγματεύσεων για μια σύμβαση-πλαίσιο της Παγκόσμιας Οργάνωσης Υγείας για τον έλεγχο του καπνού.